7 Perkara Best Yang Saya Saksikan Sendiri Masa Melawat ‘Sekolah Kampung’ Di Finland

Rata-rata mungkin ramai dah tahu yang Finland merupakan antara negara yang menduduki tempat teratas dalam mengimplementasi sistem pendidikan. Heboh di media sosial katanya sekolah di Finland ni seronok – tak ada peperiksaan, tak terikat dengan silibus, budak-budak tak stres dan sebagainya.
Tambah menarik, walaupun tak diberatkan dengan semua ‘bebanan’ ini, anak-anak di sana tetap sukses kerana mereka belajar banyak perkara lain yang mendorong mereka menjadi seorang insan yang berkualiti. Buktinya, Finland telah disenaraikan sebagai top education in the world secara konsisten, terutamanya sejak kebelakangan ini.

Dalam artikel perkongsian kali ini, Puan Siera Haiyi berkesempatan untuk melawat sendiri sebuah sekolah di sana. Ternyata, ia benar-benar menjadi sebuah pengalaman yang ‘membuka mata’. Jom kita baca perkongsian beliau ini selanjutnya.
Berpeluang Melawat Sendiri Sekolah Di Finland
Semalam kami dijemput oleh tuan rumah kami, Mr Timo, untuk ke sekolah beliau. Kebetulan Mr Timo ni adalah seorang cikgu sekolah. Jadi dia pun berbesar hati untuk bawa kami ke sekolah beliau. Besar hati dia, besar lagilah hati saya.

Memang hajat di hati ni bila jejak kaki di Finland saya teringin sangat nak lihat sekolah di sini memandangkan kalau ikut ranking dah pernah dilabel sebagai NO.1 BEST EDUCATION IN THE WORLD kan?.

Sudah tentulah saya nak saksikan sendiri!
Jadinya semalam kami ke sekolah Mr Timo yang terletak tak jauh dari rumahnya.
7 Perkara Best Tentang Sekolah Di Finland
1. Pengangkutan Percuma Ke Sekolah
Di Finland, sekolah dibina sangat dekat dengan kawasan perumahan, sama seperti di Malaysia. Jadi sekolah mereka sangat banyak.
Tapi yang menarik tu, jika rumahnya jauh dengan sekolah, mak ayah tak perlu risau sebabnya mereka akan dapat PENGANGKUTAN BAS PERCUMA KE SEKOLAH.
2. Fasiliti Canggih Walaupun ‘Sekolah Kampung’
Sekolah Mr Timo ni tak ramai. Katanya ni ‘sekolah kampung’. Kalau bandar lagi besar.
Tapi terkejut juga saya sebab bila sampai, ‘sekolah kampung’ ini pun 3 tingkat dan fasilitinya pula bukan main canggih!
So, boleh bayangkan macam mana pula sekolah kat bandar pasti lebih besar dan hebat.

3. Kumpulan Kelas Yang Kecil
Oh ya, walau besar mana pun sekolah, menurut Mr Timo setiap kelas hanya dihadkan dengan maksima 25 orang murid. Tak boleh lebih.
Dan biasanya dalam 1 kelas ada 1 guru dan 1 pembantu.

53365349_346225642658161_8941939693222543395_n
4. Kerjaya Guru Dipandang Tinggi
Saya diberitahu yang dekat Finland ni kerjaya guru tu dipandang tinggi.
Nak jadi guru tadika pun dah kena ada degree. Nak jadi guru sekolah rendah dan sekolah menengah pula kena ada Master.
Lebih menarik lagi GURU-GURU SINI TIDAK DIPANTAU. Mereka diberi kepercayaan yang sangat tinggi oleh guru besar dan kerajaan untuk mendidik anak bangsa.
Mr Timo kata dah cikgu ni belajar sampai degree & master takkan lah tak reti nak ajar budak-budak? Bila difikirkan semula, logik juga kan?

5. Tak Terikat Dengan Aktiviti Dalam Kelas
Dan bila diberi kepercayaan dan kebebasan sebenarnya cikgu-cikgu ni akan jadi lebih BERTANGGUNGJAWAB dan lebih KREATIF!
Cikgu tu sendiri akan usahakan dengan pelbagai idea untuk bijakkan anak murid dia. Bukan hanya spoonfeed atau mengikut buku semata-mata.

6. Aktiviti Simple
Selain itu, apa yang saya perhatikan sepanjang setengah hari di sini, mereka cuma buat aktiviti yang ringkas.
Contohnya mereka belajar sekejap kemudian buat aktiviti seperti senaman ringkas, bermain simple game, memanjat, bercerita, minum air kosong, mewarna (walaupun budak besar), bermain di luar dan lain-lain.
Boleh tengok dalam gambar tu anak-anak siap bawa ‘bantal busuk’ lagi ke sekolah.

7. Beg Ringan
Beg sekolah mereka juga alahai..melayang. Angkat dengan jari kelingking pun boleh!
Nak tahu apa ada dalam beg?
Hanya buku sekolah yang ada HOMEWORK.
Buku lain semua di simpan di sekolah.
Buku teks diberi pinjam.
Buku tulis diberi PERCUMA.
Alat tulis juga tak perlu bawa.
Semua ada disekolah.
Patutlah saya ke kedai nak beli alat tulis tapi tak banyak pilihan. Rupanya di sekolah dah ada semua!

Seronok kan?
Kalau kita sendiri belajar di sekolah begini, mesti kita pun teruja, kan? Dan ya, inilah sekolah yang disediakan oleh kerajaan mereka, bukannya sekolah swasta yang perlu dibayar yuran yang mahal.
Memang teruja tengok sistem pendidikan begini. Setiap tahun TIADA EXAM & TIADA RANKING.
Tiada siapa dapat no.1..2…3…tetapi dapat menjadi NO.1 BEST EDUCATION IN THE WORLD.
Agaknya di Malaysia boleh tak buat begini ya?
*Perkongsian oleh Puan Siera Haiyi telah disunting dan diterbitkan semula dengan kebenaran. Untuk mengikuti lebih banyak perkongsian di IG sierahaiyi untuk lawatan ke sekolah seterusnya di Finland. Lagi menarik!


Kisah Benar, Pengalaman Mencium Hajarul Aswad Yang Dipermudahkan Allah!

Cerita ini dikongsikan oleh Ayom Che Nal, seorang ahli Facebook Group PENGALAMAN HAJI DAN UMRAH. Semoga kita semua mendapat iktibar dan pengajaran dari kisah ini.
Pengalaman Mencium Hajarul Aswad
Foto Kredit: anazar-anjungrauhillah.blogspot.com

Pada bulan Jun, tahun 2004 semasa musim panas iaitu lebih kurang 45 darjah selsius, saya telah menunaikan umrah bersama kedua ibubapa dan jiran-jiran (bebrapa orang makcik dan seorang pakcik) serta sahabat. Kesemuanya seramai 9 orang Jemaah termasuk saya, Saya pergi melalui KSB Travel. Semasa berada di Masjidil Haram, saya selalu melakukan tawaf sunat terutamanya selepas solat subuh. Ini adalah kerana suhu pada waktu itu adalah nyaman sekali serta tidak berapa ramai Jemaah yang melakukan tawaf kerana kebanyakkannya pulang ke hotel untuk bersarapan pagi. Suatu hari, selepas melakukan tawaf sunat, saya bertanyakan kepada ibu saya dan 3 Jemaah wanita lain (iaitu jiran saya) mengapa tidak melakukan tawaf sunat. Mereka menjawab bahawa mereka tidak berupaya melakukan secara sendiiri2. Mereka hanya mengharapkan agar ada orang yang sudi membimbing mereka untuk bertawaf. Lalu saya katakan kepada meraka agar menunggu di suatu tempat yang telah ditetapkan dan saya sendiri yang akan membantu mereka melakukan tawaf sunat.
Keesokan harinya, seperti biasa selepas solat subuh, saya pun ke tempat yang dijanjikan. Lalu saya memimpin tangan ibu saya dan membawa 3 lagi Jemaah wanita untuk bertawaf sunat. Saya membacakan zikir2 bagi setiap pusingan. Saya lakukan perkara yang sama pada hari2 berikutnya. Setelah selesai bertawaf, saya akan memastikan mereka melakukan solat sunat 2 rakaat dibelakang Maqam Ibrahim dan menyuruh mereka berdoa di situ. Setelah itu, saya menyarankan agar mereka meminum air zamzam sebagaimana yang disunatkan apabila bertawaf dan memohon kepada Allah SWT sebarang hajat ketika minum.

Selepas hari ketiga, seperti biasa selepas bertawaf, saya telah dihampiri oleh 2 orang pemuda berbangsa Indonesia, berumur dalam lingkungan 20an. Mereka berpakaian kemas, berseluar panjang hitam, berbaju kurung Indonesia berwarna putih dan bersulam, memakai songkok bewarna hitam dan tidak ketinggalan berselepang kain pelikat di bahu seperti Herman Tino. Wajah mereka manis seraya bertanyakan kepada saya samada mahu mencium Hajar Aswad. Mereka mengatakan bahawa mereka boleh membantu saya untuk mencium Hajar Aswad. Saya katakan kepada mereka dengan baik bahawa saya tidak mengharapkan bantuan daripada mereka berdua. Dalam hati, saya beranggapan mungkin mereka berhajatkan upah. Setelah menolak dengan baik, lalu saya, ibu dan Jemaah wanita lain pun pulang ke hotel.

Sesampai di bilik hotel, tiba-tiba saya menyesal dan bertanya pada diri ini mengapakah saya sangat berkira pasal upah atau duit. Sedangkan apabila kita berada di Tanah Suci Makkah, segala amalan akan digandakan sebanyak 100 ribu kali ganda. Begitu juga dengan segala maksiat, maka dosanya juga adalah amat besar sekali jika dibandingkan di tempat2 lain. Maka rasa kesal pun datang dan saya memohon ampun dan beristighfar.
Pada keesokan harinya, saya, ibu dan Jemaah wanita lain bertawaf sunat seperti biasa. Setelah selesai melakukan tawaf dan solat sunat, tiba-tiba saya dihampiri oleh 2 pemuda Indonesia yang sama. Mereka bertanyakan samada saya telah dapat mencium Hajar Aswad atau tidak. Saya katakan Jemaah begitu ramai dan saya tidak dapat menghampiri kawasan Hajar Aswad kerana berlaku tolak menolak dan bercampur gaul diantara lelaki dan perempuan. Lalu kedua-dua pemuda Indonesia tersebut menawarkan bantuan mereka kepada saya sekali lagi. Lalu saya pun bertanyakan berapa upahnya. Mereka menjawab bahawa ianya sekadar berapa ikhlas yang saya mahu berikan. Lalu saya pun bersetuju dan terus dibawa oleh kedua2 pemuda tersebut menuju ke Hajar Aswad. Saya dapat melihat betapa teruknya kedua2 pemuda tersebut dipukul, dihempuk dan ditarik serta ditolak oleh para-para Jemaah yang ingin mencium Hajar Aswad. Akan tetapi kedua-dua pemuda tersebt tidak melawan bahkan terus membawa saya sehingga sampai ke permukaan pintu Hajar Aswad.
Saya rasakan ada satu tarikan umpama magnet yang menarik muka saya dan pada ketika itu tiada Jemaah lain dapat menghalang mahupun menyelinap masuk ke permukaan pintu Hajar Aswad. Hanya saya seorang sahaja dan saya dapat menciumnya dengan bau yang begitu harum serta melihat ketulan-ketulan batu Hajar Aswad yang bersinar-sinar berwarna perang keemasan. Setelah saya menciumnya, saya terus dibawa pergi oleh kedua-dua pemuda tersebut dan pulang semua kepangkuan ibu saya. Lalu saya yang ketika itu tidak membawa wang, dan terus meminjam daripada ibu saya sebanyak 20 Riyal dan memberikannya kepada kedua-dua pemuda tersebut. Mereka mengucapkan terima kasih dan sempat saya berpelukan dengan pemuda tersebut. Dalam masa yang sama, seorang Jemaah wanita (makcik), jiran saya pun berhajat untuk mencium Hajar Aswad. Beliau telah meminta kedua-dua pemuda tersebut agar menunggu di tempat yang sama. Pemuda tersebut hanya menganggukan kepala.
Semasa pulang ke hotel, makcik tersebut telah memberitahu saya bahawa beliau akan meberika wang sebanyak 50 Riyal kepada pemuda tersebut. Seraya makcik tersebut memberitahu bahawa beliau berhajat untuk mencium Hajar Aswad. Saya pun menceritakan tentang baunya yang harum membuatkan makcik tersebut bertambah semangat.
Pada keesokan harinya, selepas melakukan tawaf sunat seperti biasa, maka makcik jiran saya itu terus mencari-cari kedua-dua pemuda tersebut. Akan tetapi, mereka berdua tidak muncul muncul. Maka makcik tersebut berasa kecewa dan berharap pada keesokan harinya pemuda tersebut akan muncul oleh kerana hari esoknya merupakan hari terakhiir kami berada di Makkah sebelum pulang ke tanah air. Akan tetapi kedua-dua pemuda tersebut tidak juga muncul. Maka kami pun pulang ke tanah air pada sebelah petangnya.
Saya tertanya-tanya siapakah kedua-dua pemuda tersebut yang mencul tiba-tiba ketika saya bertawwaf sunat bersama ibu dan Jemaah wanita yan merupakan jiran-jiran saya. Adakah mereka berdua pemuda biasa atau malaikat yang menjelma. Waullahu a’lam.
Melalui pengalaman saya ketika mengerjakan umrah pada tahun 2007, saya pernah dibantu oleh beberapa anak muda Indonesia untuk mencium Hajar Aswad. Akan tetapi, mereka telah menta sejumlah 1000 Riyal sebagai upah. Mata mereka melilau ketika meminta upah dek kerana takutkan pihak polis yang menjaga di persekitaran masjid. Saya menasihati mereka supaya tidak melakukan perbuatan seperti itu lagi dan saya menghulurkan 200 Riyal. Kebetulan pada ketika itu rezeki saya agak murah dan saya membawa lebih wang sebagai perbelanjaan di Tanah Suci. Ianya juga berlaku kepada seorang sepupu saya. Sehingga kehari ini saya tidak mendapat jawapan tentang peristiwa saya mencium Hajar Aswad.
Sekadar satu perkongsian.
Bagaimana dengan anda? Ada pengalaman cium Hajarul Aswad?


Wanita Paling Emosional Semasa Mengandung Anak Kedua

“Patutnya aku rasa seronok sebab dapat mengandung lagi. Tapi, tak sangka pengalaman mengandung anak kedua ini sangat berbeza berbanding masa kali pertama dulu. Bila duduk seorang diri, mulalah rasa macam sayu. Tak tahulah kenapa rasa begini.”
Ada tak ibu yang ada pengalaman mengandung anak kedua begini? Percayalah, anda bukan keseorangan.

6 Perkara Yang Buat Wanita Rasa Emosional Semasa Mengandung Anak Kedua
Ada banyak faktor yang membuatkan wanita akan berasa begini. Ini antaranya sebabnya.
1. Banyak Memori Dengan Anak Pertama
Walaupun kita telah menjarakkan kehamilan, antara kita yang rasa takut untuk ‘melepaskan’ memori bersama anak pertama.

Selama ini, anda telah ditemani dengan setia oleh anak pertama. Dialah yang menemani anda apabila suami ‘outstation’, dia jugalah yang memimpin tangan anda apabila anda ke kedai berdua, dialah yang menyusu badan dengan anda selama 2 tahun lamanya. Mana mungkin anda berdua melakukan perkara ini lagi apabila hadir anak kedua?

Benar, memori ini semua akan membuat anda berasa takut untuk menerima kehadiran orang baru. Namun percayalah, anak kedua juga bakal mempunyai ‘tempat’ tersendiri yang sangat istimewa dalam hati anda.
Foto Kredit: quietrev.com
2. Takut Tak Mampu Berlaku Adil
Eh, dah macam lelaki nak kahwin dua pula, bukan? Yang membezakannya, ini bukan soal pasangan, tetapi anak.
Sebagai wanita, kita yang sensitif ini mungkin akan terdetik, “Bolehkah aku menyayangi kedua-duanya dengan adil dan sepenuh hati, tanpa perasaan pilih kasih?”
Kita perlu yakin bahawa naluri keibuan yang dikurniakan kepada kita akan sentiasa membantu dalam membuat keputusan yang sebaiknya.
Malah, ada banyak perkara yang kita baru belajar semasa melahirkan anak pertama. Begitu jugalah dengan pengalaman mengandung anak kedua ini.
Foto Kredit: bendraukime.lrytas.lt
3. Anak Pertama Masih Menyusu Badan
Atas alasan kesihatan, ada sesetengah ibu yang terpaksa bercerai susu dengan anak sulung sebelum umurnya masuk umur 2 tahun.
Kecewa, marah, sedih, semuanya ada apabila mengenangkan seorang anak terpaksa dinafikan haknya. Malah, kita akan sentiasa beranggapan bahawa kita ‘berhutang’ dengannya.
Jangan begitu, kita perlulah menerima hakikat dan berhenti menyalahkan diri sendiri atau keadaan. Berbincanglah dengan doktor, mungkin anda boleh mencuba kaedah ‘tandem nursing’ atau memberikan anak susu perahan jika anda masih ingin meneruskan penyusuan badan.
Yakinlah bahawa perancangan Tuhan itu tentu ada hikmahnya.
Foto Kredit: pediact.com
4. Lebih Cepat Letih
Keletihan adalah antara pengundang stres yang paling utama.
Apabila masuk kehamilan kedua, seseorang wanita biasanya telah mempunyai tanggungjawab untuk menguruskan anak pertama, yang biasanya masih memerlukan perhatian dan belum dapat berdikari sepenuhnya.
Ada baiknya juga jika anda mula bergilir-gilir untuk menghantar anak ke taska atau memandikan mereka supaya mereka tidak rasa ‘kehilangan’ sebaik saja adiknya lahir.
Selain itu, faktor usia yang semakin meningkat juga menjadikan kita lebih cepat berasa letih semasa mengandung anak kedua.
Foto Kredit: thestar.com
5. Kurang Mengambil Berat Terhadap Kesihatan
Berbanding kehamilan kali pertama, kita lebih fokus dan banyak membaca tentang artikel-artikel kehamilan. Sedikit sebanyak, kita rasa ‘dekat’ dengan kandungan tersebut.
Kita juga rajin mencari makanan yang elok untuk dimakan demi kesihatan diri dan bayi yang bakal lahir.
Namun, pengalaman mengandung anak kedua biasanya kita sudah terlalu sibuk dan tidak punya masa untuk bersendiri. Kalau ada pun, kita telah terlalu letih untuk membuat apa-apa.
Malah, kita cenderung memakan snek atau makanan segera akibat kesuntukan masa dan juga stres yang melanda. Pengambilan makanan rapu berlebihan juga mampu menjejaskan emosi kita.
Foto Kredit: imujer.com
6. Risau Terhadap Perubahan
Kita rasa gementar terhadap penerimaan anak sulung terhadap bakal adiknya. Malah, ada yang menyalahkan diri sendiri, terutamanya apabila kehamilan anak kedua hadir terlalu awal tanpa dirancang.
Kita berasa risau dan ‘terbeban’ dengan tanggapan mereka sedangkan kita tidak perlu berasa demikian kerana ia semua telah ditakdirkan.
Secara semulajadinya, mungkin anak sulung akan berasa cemburu pada awalnya. Namun, lama-kelamaan tentu hatinya akan menjadi sayang dengan bayi baru itu.
Foto Kredit: mamaetagarela.com
Pengalaman Mengandung Anak Kedua Sangat Bermakna
Bertenang, memori bersama anak sulung anda akan kekal selamanya dan tidak akan terusik dengan kehadiran anak kedua.
Jangan pandang rendah pada kapasiti seorang ibu untuk mencintai anak-anaknya. Cinta itu akan datang mencurah-curah dan setiap anak itu tentu akan rasa bahagia dengan perhatian anda. Yang penting, anda perlu menerima kehamilan ini sebagai sebuah khabar gembira.
Tentu sekali kehidupan anda bertiga akan berubah dengan kehadiran ‘orang baru’ dalam keluarga. Tetapi, pastinya ia akan berubah ke arah yang lebih baik – dan meriah!


Pengalaman Mengujakan Sertai Konvoi Makan-Makan Bersama Volkswagen

Berjalan seharian mencari makanan? Bukan itu sahaja, yang paling menarik sekali adalah menyertai konvoi mini anjuran pihak Volkswagen Malaysia selama sehari untuk Food Discover Drive! Untuk trip makan-makan kali ini kami berpeluang untuk memandu variasi kereta di bawah jenama Volkswagen seperti Passat Comfortline Plus, Beetle Sport dan Golf Sportline yang sememangnya memberikan pemanduan yang selesa untuk kami. Lebih menyeronokkan lagi adalah kami dibawa untuk mencuba makanan-makanan menarik di sepanjang perjalanan ini. Jom kita tengok apa tempatnya!
1. NAM WAH KOPITIAM

Salah satu tempat yang menjadi tumpuan para pengayuh basikal di sekitar kawasan Hulu Langat untuk bersarapan pagi sudah semestinyta di Nam Wah Kopitiam. Memang kalau datang ke sini anda akan disajikan dengan menu tradisional kopitiam seperti roti bakar dan telur separuh masak. Bukan itu sahaja, kopitiam ini popular dalam kalangan masyarakat Melayu, Cina dan Orang Asli.
Alamat : Nam Wah Kopitiam, Pekan Batu 18, Hulu Langat, Selangor

2. ELDA’S FARMHOUSE

Jauh dari hiruk-pikuk kawasan bandar ialah Elda’s Farmhouse yang diberi nama berdasarkan pemilih rumah dan chef, Kak Elda. Farmhouse yang juga merupakan restoran dan homestay menyediakan masakan panas dari dapur pemilik rumah ini sendiri. Mengekalkan kampung style sebagai daya tarikan, bukan sahaja pengunjung dari dalam negara malah pengunjung dari luar negara juga gemar untuk datang ke sini. Paling menarik sekali, segala ulam-ulaman dan buah-buahan diambil segar dari kebun sendiri tau!
Alamat: Elda’s Farmhouse, Semenyih

3. LEE WAH POPIAH

Dah puas makan masakan kampung di Elda’s Farmhouse, kami sambung pula dengan aktiviti membuat popiah yang dikendalikan oleh Lee Wah Popiah. Mengekalkan cara masakan yang sama selama tiga generasi, popia yang disediakan oleh mereka memang mempunyai rasa yang asli dan sukar didapati di tempat lain. Memang bertuah betul bila kami diberikan peluang untuk balut popia ini sendiri.

4. MILKY WHEY CHEESE

Perhentian terakhir kami pada hari tersebut adalah di Milky Whey Cheese dimana anda boleh dapatkan pelbagai jenis keju yang dibuat secara homemade! Bukan calang-calang kerana semua jenis keju yang ada di sini disediakan sendiri oleh pemilik iaitu Anissa Iwan. Berbekalkan pengalaman berada di negara orang, keju yang dihasilkan sering mendapat perhatian pengunjung dari  seluruh Asia.
Instagram : @milkywheycheese

VOLKSWAGEN DYNAMIC DRIVE!

Sudah menjadi kemestian apabila ada driving experiance iaitu dynamic drive! Memang kami sangat teruja dengan segala aksi pemanduan yang mantap oleh pihak Volkswagen itu sendiri. Bukan itu sahaja, kami juga berpeluang untuk memandu sendiri dan membuat aksi dinamik menaiki kenderaan Volkswagen.

*Bukan sahaja tempat makan yang dilawati menarik-menarik belaka, malah pemanduan variasi kenderaan jenama Volkswagen ini mampu memberikan anda pengalaman yang smooth dan selesa. Tak puas lah kiranya berjalan-jalan cari makan seharian ini!


“Ish, kenapalah lagu Didi & Friends asyik terngiang-ngiang kat telinga ni. Pening kepala aku dibuatnya. Ni mesti banyak sangat tengok kartun dengan anak-anak. Huhu.”
Perasan tak, sebelum ada anak dulu memang senang nak cakap kita tak nak buat macam ni, tak nak buat macam itu.

Tapi hakikatnya apabila dah ada anak sendiri, kebanyakan daripada kita memang tak boleh lari daripada perangai Mak-mak (walaupun tak adalah ‘over’ sangat).
Ini antara pengalaman menjadi ibu yang agak ‘pelik’, tapi ia memang akan berlaku. Percayalah!

10 Perangai Mak-mak Yang Kita Buat, Tapi Malu Nak Mengaku
1. Upload gambar anak banyak-banyak
Sebagai ibu, anak kitalah yang berkepit dengan kita sepanjang masa. Jadi, setiap milestone anak terasa ingin dikongsikan – perkataan pertama, langkah kaki yang pertama, senyuman pertama, pertama kali pakai baju pink, pertama kali makan nasi goreng, dan serba-serbi lagi.

Lagi pula, berbanding waktu dulu, ibu-ibu dah jarang bergambar kerana jarang nampak ‘elok’ untuk beraksi di hadapan kamera. Bagi ‘chance’ lah kan?
Walaupun bukan bertujuan menunjuk-nunjuk, kena berpada-padalah jangan sampai orang naik meluat pula.
Foto Kredit: inquisitr.com
2. Urus anak, tapi tak uruskan diri sendiri
Anak mandi awal pagi, kita sendiri dah petang baru terkejar-kejar nak mandi.
Anak makan dah 3 kali, kita pula nak minum kopi secawan pun tak habis-habis dari tadi.
Sebab itulah kita tengok anak kecil bukan main wangi dan cantik. Ibunya pula… Nanti petang suami nak balik baru bersiap pakai elok-elok.

Foto Kredit: imujer.com
3. Mengelak aktiviti sosial
“Rasanya tak boleh ‘join’lah malam ni, anak aku tak berapa sihat.”
“Maaf ya tak dapat datang rumah. Anak aku sekarang ni tak boleh jalan jauh, nanti dia muntah-muntah.”
Hmm.. Begitulah ajakan kawan-kawan yang semakin dilupakan setelah bermula pengalaman menjadi ibu.
Bukannya nak menjauhkan diri, tapi sebenarnya anak kecil memang sensitif. Jika tetap diajak dan akhirnya mereka meraung-raung atau jatuh sakit, kita juga yang kena bertanggungjawab.
Foto Kredit: huffingtonpost.com
4. Lebih selesa berkawan dengan ibu-ibu
“Eh, anak aku tak nak menyusu badan lah. Ni nak minta kongsi tips sikit.”
“Apa petua demam & HFMD ya? Dah 3 hari naik bintik-bintik ni. Risaunya.”
Ini antara sebab paling utama mereka yang bergelar ibu amat rapat dengan ibu-ibu lain, walaupun baru berjumpa.
Mereka banyak bertukar pengalaman menjadi ibu dan tips-tips untuk menguruskan rumah tangga. Bukannya diskriminasi ya.

5. Snek seperti ‘senjata’
Jadi ibu memang kena efisyen, cepat, dan sedia berkhidmat bila-bila masa.
Sebab itulah kita selalu ada ‘senjata’ untuk memastikan kita segar dan bertenaga.
Kadang-kadang rasa teringin sangat nak makan ‘junk food’ tapi malu pula nak dimakan depan anak. Sebab itu perlu disorok dan cepat-cepat makan apabila ada peluang!
Foto Kredit: kaylaitsines.com
6. Makan sisa makanan anak
Kita potong kulit roti, sayang nak buang. Anak tak mahu makan kulit ayam, kita yang licinkan.
Boleh kata kenyang jugalah kalau asyik makan lebihan makanan anak-anak ini. Tapi, kita pula ingin menggalakkan mereka mencuba pelbagai jenis makanan.
Tapi kalau asyik tak habis makan. Jenuh juga kan?
nilah yang anda selalu makan setiap hari. / Foto Kredit: cincinnatiparent.com
7. Sensitif terhadap isu berkaitan anak
Dulu kita tak berapa kisah apabila ada kes penculikan kanak-kanak, penderaan, atau gangguan seksual.
Tapi kini, kitalah yang paling lantang bersuara dan sangat benci melihat kekejaman terhadap anak kecil.
Ada yang boleh menangis kerana tak sampai hati melihat anak kecil diperlakukan sedemikian.
Yang kelakarnya, bukan saja perkara sedih, tengok bayi yang terlalu comel pun kita boleh tersentuh hati!
Foto Kredit: sheknows.com
8. ‘Diaper bag’ adalah beg tangan baru anda
Beg persalinan lampin atau ‘diaper bag’ kini menjadi beg tangan baru anda. Kalau tak ada, apa-apa beg yang besar pun boleh.
Bukan itu saja, bila suami minta sesuatu daripada beg, susah betul nak capai.
Begnya kini sarat dengan botol susu anak, tisu basah, mainan, makanan anak, buku rekod kesihatan anak, baju ‘spare’ dan macam-macam lagi yang ‘spare’.
Mainan anak pun dah separuh beg. / Foto Kredit: mrs.dimwell.net
9. Boleh tertidur di mana-mana
Siapa kata pengalaman menjadi ibu tak meletihkan, itu memang tak boleh dipercayai.
Kita akan merasakan keletihan itu sehingga kita boleh terlelap tanpa disedari.
Kadang-kadang, dalam sedar pun kita rasa macam tengah ‘bermimpi’.

10. Hafal lagu & kartun di TV
Mungkin sebab malas nak tukar channel, atau sebab terpaksa menonton bersama anak.
Sampai kita pun dah hafal semua jalan cerita dan karakter kartun itu. Mestilah, dah hari-hari tengok kan?
Lagipun, kalau kita tak hafal lagu kegemaran mereka, adalah yang mula buat muka masam masa nyanyi bersama.
Foto Kredit: imujer.com
Pengalaman Menjadi Ibu Sangat Bermakna!
Tindakan yang anda lakukan ini sebenarnya salah satu cara anda mengekspresikan karakter anda sebagai seorang ibu.
Jadi, tak perlu malu apabila melakukan perkara ini. Manakan tidak, ia juga membuktikan anda sangat bahagia dan menyayangi anak anda serta sanggup berkorban demi mereka.


Memang ‘Confirm’ Anda Dah Jadi Mak-Mak Kalau Buat 11 Perkara Ini

“Tak tahulah nak kata kelakar atau pelik. Tapi, bila aku dah ada anak sendiri, aku pun dah terikut dengan perangai pelik Mak-mak! Baru aku faham bagaimana pengalaman menjaga bayi menjadikan kita semua unik.”
Kebanyakan ibu mesti boleh ‘relate’ dengan situasi tersebut.

Berbeza dengan lelaki, kebanyakan wanita akan memasuki alam keibuan lebih awal. Ada lelaki yang masih belum dapat menunjukkan ciri kebapaan walaupun setelah 2-3 bulan menerima cahaya mata. Ini kerana, anda telah ‘bonding’ dengan bayi sejak 9 bulan mengandungkannya di dalam rahim.
Disebabkan naluri ibu yang amat sensitif, ibu juga lebih cenderung melakukan pelbagai cara untuk memastikan anaknya lebih selesa dan memberi respon yang diharapkan. Tentu ada banyak pengalaman menjaga bayi yang lucu, mencabar, dan menggerunkan sepanjang adaptasi bergelar ibu.

Memang ‘Confirm’ Anda Dah Jadi Mak-Mak Kalau Buat 10 Perkara Ini
Walau apa pun caranya, kebanyakan wanita akan berkongsi ‘perangai’ yang sama dikenali sebagai sindrom Mak-mak. Ini antara ‘perangai’nya yang mesti kita pernah buat sepanjang pengalaman menjaga bayi dan mengurus rumah.
1. Dalam 5 minit, anda boleh buat 10 perkara
Perkara nombor satu yang kita akan sedari adalah kebolehan untuk ‘multitasking’. Kalau boleh nak buat 2-3 benda sekali jalan. Asalnya mungkin nak buat 1-2 benda saja, tapi akhirnya mesti akan ‘terpandang’ dan ‘teringat’ benda lain.
Contohnya, anda boleh menyusukan bayi sambil mengemas rumah, menyediakan makanan bayi, membuat ‘shopping list’, dan melipat baju.
Foto Kredit: huffingtonpost.com
2. Asyik tanya anak bila nak buang air besar
Boleh dikatakan, soalan inilah yang kita asyik tanya setiap hari – tak kiralah sama ada anak itu dah boleh bercakap atau belum.
Makin lama tunggu, makin risau dibuatnya, lebih-lebih lagi kalau anak sembelit dan mempunyai najis yang tak normal. Memang akan dibeleknya najis itu sampai puas hati. Tak ada istilah ‘geli’ lagi!
Foto Kredit: muncheemoms.com
3. Boleh terjaga bila anak ‘bergerak’
Walaupun suami anda berdengkur tahap kronik, anda cepat terjaga walaupun anak anda hanya menukar posisi, menggeliat, atau bergerak.
Bukan saja anak yang tidur sekatil dengan anda, yang tidur di katil sendiri pun anda masih boleh terjaga. Hebat betul deria ibu ini!
Foto Kredit: drchristinahibbert.com
4. Lebih suka tidur daripada ‘bermanja’ dengan suami
Selepas seharian bekerja, menguruskan rumah dan anak-anak, perkara pertama yang anda ingin lakukan adalah tidur.
Walaupun dahulu anda suka meluangkan masa malam untuk ‘dating’ dengan suami, bercerita, tengok wayang, dan sebagainya – kini itu semua tinggal kenangan. Mata terasa berat, susahnya nak cari ‘mood’ nak romantik-romantik lagi.
Foto Kredit: muscleandfitness.com
5. ‘Baby wipes’ digunakan untuk mengelap semua benda
‘Baby wipes’ ini boleh dikatakan penyelamat bagi banyak keadaan. Tak lengkap rasanya kalau ke mana-mana tanpa membawa benda ini.
Tak kiralah untuk lap muntah anak, buang make-up, lap baju yang terkena makanan anak, lap lantai, dashboard kereta. Kadang-kadang siap guna buat lap meja makan sekali. Memang serba guna!
Foto Kredit: rd.com
6. Anda jarang kunci pintu tandas
Dulu-dulu, hairan juga kenapa Mak kita selalu biarkan tandas terbuka. Tapi sekarang, barulah kita faham kenapa.
Mungkin sebab nak cepat, atau sebab nak dengar bunyi anak yang ditinggalkan di luar tandas rumah, atau tak tahulah kenapa. Tapi, ianya dah menjadi tabiat.
Kalau kita kunci sekalipun, ramai ‘peminat’ yang akan datang mengetuk-ngetuk dan menjerit dari luar.
Foto Kredit: someecards.com
7. Berjaya mandi, pakai baju, dan bersiap dalam masa 10 minit
Setelah praktis demi praktis, anda berusaha sepenuhnya untuk memecahkan rekod bersiap paling cepat.
Kalau nak beli baju pun dah pandai pilih yang tak senang renyuk supaya tak perlu gosok. Kena pilih yang berbutang supaya senang menyusu badan. Kebanyakannya berwarna gelap supaya tak mudah kotor.
Tudung pun kalau boleh nak cari yang ‘instant’, terletak, terus sarung. Memang susah nak pakai lilit-lilit. Sekali dukung anak, terus senget semuanya. Atau lebih teruk lagi – terkena muntah!

8. Terpaksa tidur di bucu katil
Sekecil-kecil bayi, anak itulah yang ‘makan’ paling banyak ruang pada katil. Selagi ada ruang, selagi itulah mereka akan suka menghimpit.
Habis kita dan suami terperosok di bucu katil. Nasib baik sajalah tak jatuh ke bawah.
Foto Kredit: howtobeadad.com
9. Pura-pura tidur
Oh ya, seperkara lagi. Anda tentu akan pura-pura tidur dengan harapan bayi akan tidur sekali.
Tapi, misi ini bukan mudah untuk berjaya. Kalau matanya dah memang ‘celik’, mereka akan buat apa saja untuk pastikan kita berjaga!
Foto Kredit: bridoz.com
10. Hafal semua karakter kartun kegemaran anak
Cakap sajalah lirik lagu, nama karakter, siaran pukul berapa, jalan ceritanya, semua kita dah hafal. Berbanding mereka, kita pula yang lagi arif.
Kadang-kadang tak perasan pun anak dah tertidur, kita pula yang syok melayan kartun sampai habis dan lupa nak tukar siaran lain.
Foto Kredit: imujer.com
11. Sanggup buat apa saja demi anak!
Semakin kita rapat dengan anak, semakin kita rasa tak peduli dengan apa saja yang orang kata.
Anda sanggup menyanyi, buat muka lucu, melompat dengan anak di hadapan orang ramai, menyelamatkan anak patungnya yang terjatuh ke dalam longkang, memasak 3 menu makan malam untuknya, dan macam-macam lagilah.
Sebelum ada anak, memang kita sendiri tak sangka kita akan berkelakuan seperti itu. Betullah macam orang kata, zaman keibuan atau ‘motherhood’ mampu mengubah semuanya tentang diri kita.
Foto Kredit: thesun.co.uk
Pengalaman menjaga bayi menjadikan kita lebih menghargai ibu
Semua pengalaman menjaga bayi dan melihatnya membesar membuat kita lebih menghargai pengorbanan seorang ibu.
Ia mengubah persepsi kita terhadap pelbagai perkara. Yang paling penting, ia menjadikan hidup kita lebih bermakna setiap hari.
Kepada ibu-ibu semua, kalau anda dah buat semua perkara ini (atau lebih lagi) satu saja yang ingin saya katakan – anda memang ‘awesome’!


Rezeki Tunai Haji Di Usia Muda, Wanita Ini Kongsi Pengalaman Di Tanah Suci

Memang seronok tak terkata bila dapat panggilan menunaikan Haji di usia muda. Yalah, bukan senang kan nak dapat peluang ke sana kan?
Sebenarnya memang beruntung kalau dapat pergi Haji waktu kuat dan bertenaga di zaman muda. Jadi, diharapkan dengan perkongsian istimewa oleh Puan Nurul Ashikin ini, kita sama-sama dapat menanam azam dan lebih bersemangat untuk menunaikan rukun Islam kelima ini.

Menurut Puan Nurul Ashikin, suaminya dapat tawaran menunaikan Haji melalui surat pada bulan November 2017. Kemudian, surat rayuan dibuat dan dihantar terus ke Tabung Haji Jalan Tun Razak. Alhamdulillah beliau turut mendapat tawaran pada bulan Februari 2018. Untung, kan?
Jom baca selanjutnya di bawah.

Pengalaman Menunaikan Haji Dengan Pakej Muassasah Tabung Haji
Alhamdulillah selesai sudah 6 hari perjalanan ibadah haji kami berdua. Memang rasa adventure sangat! Best experience selama saya hidup 29 tahun ini. Post ini tentang pengalaman haji kami, yang pasti akan berbeza dengan pengalaman jemaah haji yang lain.

Saya cuba untuk menceritakan secara ringkas pengalaman dan perjalanan kami menerusi gambar dari hari pertama sehingga ke hari keenam. Harap boleh memberi gambaran suasana sebenar masyair kepada bakal jemaah haji.
Post ini bukan untuk dijadikan sebagai panduan, tetapi boleh diambil sebagai manfaat dan pengajaran kepada bakal jemaah haji nanti. InsyaAllah.
Hari Pertama: 8 Zulhijjah
Semua jemaah haji Malaysia akan ke Arafah sehari sebelum wuquf iaitu pada 9 Zulhijjah. Jemaah haji di tingkat 1 akan berkumpul terlebih dahulu di lobby pada 6.30am. Sahabat maktab diberi tugas untuk mengawal dan membantu jemaah haji di setiap tingkat. Saya dan suami membantu jemaah haji di tingkat 4 dan bas no 21.
Sebelum menaiki bas, semua jemaah haji yang membuat haji tamattuk akan berniat haji di lobby hotel.

Bas datang lewat 2 jam. 8.30 pagi baru bas pertama sampai. Walaupun lewat, tapi bas tak henti datang dan dalam masa sejam je, jemaah dari tingkat 1 hingga 4 dah bertolak ke Arafah.

Ni bas kami, boleh muat sampai 62 orang. Yang muda muda memang kena berdiri. Beg kena letak atas peha masing masing. Sebab tu Tabung Haji dah nasihat awal awal jangan bawa beg banyak dan besar. Ada juga jemaah yang bawa beg tarik besar. Akan makan space dan menyusahkan jemaah lain. Bawa sahaja beg tarik Tabung Haji 5kg. Saya dan suami backpack je. Bawa 1-2 set pakaian dah cukup.
Tabung Haji dah nasihat jangan cuci baju di masyair. Cuci baju akan menyusahkan jemaah lain yang menunggu utk beratur ke tandas. Saya bawa sepasang shaja sebab bagi saya dah cukup. Kalau setakat peluh tak perlu nak tukar pakaian. Saya yakin yang baju saya tiada najis dan saya tak tukar pakaian. Mungkin orang lain caranya lain. Ikut kepada cara masing-masing.

Ujian kami, bas sesat. Sepatutnya perjalanan setengah jam tapi jadi sampai 1jam 40min. Alhamdulillah semasa ziarah seminggu ke Masyair, saya dah save location Arafah maktab 84. Cuma banyak jalan di tutup. Jadi bas kami terpaksa u-turn banyak kali dan cari jalan lain.

Blok P Maktab 84. Dari awal kena susun kedudukan mengikut arah kiblat. Saya mintak semua jemaah keluarkan tikar Tabung Haji dan susun rapat2. Beg pun saya mintak letak atas tikar, bukan luar tikar sebab tak nak makan ruang jemaah lain. Ada 315 jemaah perempuan, lega sangat banyak kakak kakak jemaah yang tolong membantu susun atur kedudukan jemaah. Thank you semua! Hehe
Untuk tahun 2018, pertama kali pihak muassasah sediakan blower / aircond. Tapi bila dah ramai memang tak rasa sejuk. Ramai mengadu kat saya yang mereka panas dan mengadu jemaah di depan conquer blower. Kesian yang duduk di tengah-tengah. Bersabarlah. Saya sendiri keluarkan kipas bateri RM10. Tidur pun mengadap kipas kecik saya.

Malam tu kami diuji dengan ribut petir. Bergoyang goyang khemah. Blackout dan gelap khemah masa kami solat maghrib. Kami berzikir, bertalbiah. Ramai berteriak Allahuakbar. Saya mengaku memang saya takut. Kami berdoa beramai ramai. Alhamdulillah jam 9 malam ribut berhenti dan kami semua selamat.

Waktu pagi di Arafah. Beratur untuk ambil air panas. Sepatutnya ada partition zink antara tandas dan dapur, tapi dah hilang ditiup angin masa ribut malam arafah. Teringat saya jam 3 pagi saya beratur selama sejam untuk ke tandas.
Memang dah pesan awal awal;
“Semua Hajah tolong jangan mandi yer. Nak masuk subuh dah. Buang air jer sekarang. Nak mandi selepas subuh yer”.

Breakfast kami dengan maggi. Bila kat Arafah, jadi sedap pula maggi cup ni.

Makcik makcik duduk di belakang saya. Memang peramah sangat. Hari pertama di Arafah saya tak sempat lunch, mereka ni lah yang bagi saya buah, roti buat alas perut. Terharu!
Hari Kedua: 9 Zulhijjah
9 Zulhijjah; Isnin. Hari Arafah ini saya boleh bahagikan kepada 3 fasa.
Fasa pertama adalah khutbah sebelum waktu zuhur. Waktu ni memang mengantuk sangat. Jadi better tidur sekejap diantara jam 9-10pagi. 11 pagi dah siap-siap untuk khutbah dan solat zohor.

Fasa kedua di mana selepas zohor. Cop awal2 tempat di luar khemah untuk berdoa. Kalau suami isteri tu lebih baik doa bersama-sama. Saya keluarkan buku doa kiriman kawan dan doa hajat saya. Semangat nak berdoa. Ada 5 jam masa berdoa sebelum masuk waktu maghrib. 5 jam inilah Allah dan para malaikat paling dekat dengan kita. Langit terbuka luas. Jangan sia siakan waktu ini.
Cuaca memang panas. Rasa haba jer. Saya dan suami berdoa sambil ais letak di kepala. Cepat jer ais cair. Ada masa saya ambil air mineral sejuk terus tuang atas kepala. Basah telekung tapi sekejap je dah kering.
Waktu ni memang banyakkan minum air. Walaupun tak haus, saya teruskan minum supaya badan sentiasa sejuk.

Fasa ketiga dimana sejam sebelum Maghrib. Ujian kat sini kita akan rasa lapar. Jangan di layan sangat perut yang lapar. Saya teruskan berdoa dan ulang-ulang doa kita. Menangis dan merayu-rayu pada Allah. Menangis dan mengaku atas kesalahan dan dosa kita selama ini. Waktu ni semua orang tak malu menangis mengadap ke langit. Memang takkan lupa saat wukuf di Arafah.
Masuk je waktu Maghrib, semua jemaah dah kena ready ke Muzdalifah.

Jam 8 malam bas no 21 dah tiba di Muzdalifah. Padat. Siap ada yang tidur berhampiran dengan tandas. Nak baring pun susah. Sempit. Saya tidur-tidur ayam jer. Duduk pun rasa panas pasir. Sakit juga belakang sebab banyak batu batu. Walaupun malam, memang saya berpeluh. Rasa udara dan haba panas. Kipas bateri memang penyelamat.
Jam dah 2 pagi, masih bas no 10. Saya dan suami dah rasa cacing kepanasan sebab bas 21 kami tak sampai lagi. Ada juga kami berfikir macam nak berjalan kaki ke Kompleks Jamrah terus. Sabar Shikin sabar. Sekejap je lagi tu.
Terfikir saya macam mana agaknya keadaan kita semua di Mahsyar, menanti untuk dihisab. Muhasabah diri saya ketika itu. Allahuakbar.
Akhirnya bas 21 tiba selepas Subuh. 9 jam kami di Muzdalifah.

Pakcik ni bas no 42. Masa bas no 21 beratur jam 5pagi untuk ke Mina, pakcik ni sorang2 je duduk. Saya minta pakcik baring berehat.
“Pakcik baring la, jangan duduk sangat. Sakit badan. Bas pakcik lambat lagi ni.”
Pakcik angguk jer dan terus baring. Sedih jer time ni. Pakcik tak merungut pun. Kesabaran pakcik tinggi sungguh. Semoga Allah membalas kesabaran pakcik dengan haji mabrur.

Hari Ketiga: 10 Zulhijjah
Ujian kepada kami apabila bas no21 kami berhenti selama sejam kerana jalan ditutup untuk diberi ruang kepada penjalan kaki ke Kompleks jamrah. Allahuakbar. Dah jam 6 pagi, sedangkan baru sahaja 2km bergerak.
Suami terus decide “sayang jom jalan kaki ke Kompleks Jamrah”.
Mengikut nasihat Tabung Haji, jemaah Malaysia akan melontar jamrah Kubra pada sebelah malam selepas Maghrib. Waktu afdhal iaitu waktu dhuha terlalu ramai orang dan sesak di kompleks. Saya dan suami dah target dari Malaysia untuk melontar semasa waktu afdhal dan Tabung Haji dah pesan boleh pergi tapi atas tanggungan sendiri. Dari Malaysia lagi kami tak henti henti berdoa supaya Allah memberi laluan dan lorongan kepada kami.
Dari tempat bas berhenti, kami berdua berjalan kaki ke kompleks jamrah sejauh 5km. Ikut laluan jemaah dari Nigeria. Saya dah pesan kepada jemaah haji bas no 21 mintak bersabar dan bas akan terus membawa mereka ke Kem Maktab 84.

Rehat sekejap. Walaupun dari Malaysia saya dan suami dah praktis jogging sebulan sebelum ke Mekah. Tapi memang letih bila berada di sini. Basah jubah dengan peluh. Tak cukup tidur dan rehat sejak dari Arafah. Bertabah la Shikin.

Kami ikut pesanan Ustaz Rahman untuk melontar ke Level 3. Ramai tapi tak padat. Berdebar pulak rasa sebab pertama kali melontar. Alhamdulillah kami dapat melontar pada waktu afdhal. BismillahiAllahuakbar.

Ni Jamrah Sughra. Pada 10 Zulhijjah jemaah hanya melontar di jamrah Kubra sahaja. Askar ada juga mengepung jamrah Sughra dan Wusta supaya jemaah haji tak tersilap melontar pada 10 Zulhijjah.

Alhamdulillah selesai lontaran Jamrah Kubra kami. Kami bertahalul awal dan bebas daripada 10 daripada 13 larangan ihram. Comot betul sebab tak mandi selama 3 hari.
Kami diberitahu bas terakhir no 49 jemaah haji maktab 84 sampai di Mina pada jam 10pagi. Dan keadaan dalam khemah Mina sangat2 padat. Jadi saya dan suami decide untuk kembali ke Mekah supaya jemaah di khemah Mina ada ruang sedikit untuk berehat. Kami akan kembali semula ke Mina untuk bermabit pada 11, 12 dan 13 Zulhijjah

Hari Keempat: 11 Zulhijjah
Ni perjalanan dari Mekah ke Mina. Ramai orang berjalan kaki ke Kompleks Jamrah untuk bermabit. Saya dan suami ambil teksi dari hotel dan driver teksi hanya hantar kami separuh perjalanan sahaja. Jadi kami terpaksa berjalan kaki bersama jemaah lain.

Paling best abang spray air. Ramai je abang-abang yang spray air di kepala dan muka kita. Setiap kali ada abang ni, saya dan suami sua muka dan kepala. Sejuk je badan.

Kami perlu bermabit di Mina lebih daripada separuh malam. Lebih 5 jam. Kami bentang tikar duduk di tepi jalan berhampiran kompleks. Selepas 10 minit ada je askar akan halau kami dan jemaah lain. Lepas tu kami cari ‘port’ baru dan akan dihalau lagi. Begitu la seterusnya sehingga 6 jam. Tabah betul.
Ada masa kami berjalan jalan ke kem vvip yang sangat berhampiran dengan kompleks. Memang mewah sangat. Beruntung sangat jemaah yang dapat kem vvip ini. Sedap kan hati, saya tak dapat keselesaan macam ni di dunia, mengharapkan Allah bagi saya rasa di akhirat nanti.

Pandangan dari tingkat 4 kompleks jamrah. Ramai jemaah yang berehat dan bermabit di tepi jalan. Tapi askar arab memang betul-betul tegas. Siap ada bawa kereta polis menghalau jemaah haji untuk kosongkan kawasan.

Hari Kelima: 12 Zulhijjah
Sebelum kami ke Mina untuk bermabit pada 12 Zulhijjah, saya dan suami tawaf haji dan saie untuk menjalankan rukun haji kami. Dataran tak ramai tapi disebabkan cuaca sangat panas, kami tawaf di level 2.

Kami saie dari safa ke marwah di level 2. Level 1 penuh dengan jemaah haji. Selesai ibadah tawaf haji dan saie, kami bebas daripada 13 larangan ihram dan bertahalul thani. Alhamdulillah.

Perjalanan bermabit kami pada 12 Zulhijjah diteruskan. Seperti biasa, teksi akan menghentikan separuh sahaja perjalanan dan kami berjalan kaki 4km ke kompleks jamrah.

Kali ni kami dapat ‘port’ best. Kawasan ni askar arab tak halau dan saya siap boleh tidur 2 jam. Memang ramai orang, tapi berangin. Jemaah haji lain siap sedekahkan kami makanan Al-baik (macam kfc). Mulia yer hati. Sejak kami sampai Mekah memang saya dan suami kuat makan. Semua benda nampak sedap. Risau juga nak timbang berat lepas balik Malaysia nanti.

Tiba untuk melontar hari pertama Tasyrik 11 Zulhijjah. Masa ni rasa semangat sangat dan masa melontar pun rasa geram dengan syaitan. Hehe. Ibadah melontar ni ibarat simbolik kepada kisah Nabi Ibrahim yang melontar batu kepada syaitan.
Tips untuk jemaah haji; sebelum melontar susun 7 anak batu di corridor depan jamrah. Senang nanti nak melontar. Susun elok elok. Jangan risau tentang ramai orang. Sebab jemaah haji lain sekejap sahaja melontar dan keadaan akan lengang kembali. Setiap kali melontar saya dan suami melontar di hadapan sekali.

Hari terakhir bermabit di Mina. Allah sangat permudahkan perjalanan kami. Dari hotel di Mekah kami dapat driver teksi yang baik hati hantar kami betul betul berdekatan dengan Jamrah. Tak perlu berjalan banyak.
Hari Keenam: 13 Zulhijjah
Saya dan suami bermabit di Level 4 kompleks jamrah dan askar pun tiba2 baik hati bagi kami duduk betul betul berhadapan Jamrah Sughra. Tak kena halau dah. Mungkin disebabkan ramai jemaah yang buat nafar awal, jadi jemaah di Mina semakin berkurangan.

Sebaik subuh pagi ini kami membuat ibadah lontaran dan ibadah terakhir haji kami pada 13 zulhijjah. Syukur ke hadrat Ilahi kami diberi kesihatan yang baik sepanjang tempoh ibadah haji ini. Memang tak dinafikan ada ujian dan kesusahan sepanjang 6 hari ini, bersyukur kami tempuh semua dengan baik. Memang benar ujian paling penting adalah kesabaran yang sangat tinggi di sini. Kunci mulut dan berkatalah dengan yang baik baik.
“Bukan lah dinamakan Haji jika tiada ujian dan kesusahan”
Kepada bakal haji, buatlah persediaan sebaik mungkin. Perjalanan haji saya berulang alik dan setiap hari perjalanan saya lebih 10km, jadi tidak dinasihatkan kepada bakal jemaah haji yang uzur dan tidak yakin untuk berulang alik Mina Mekah. Follow saja apa yang telah ditetapkan oleh Tabung Haji.
Once dah cukup RM9980 di dalam akaun Tabung Haji, cepat2 lah buatlah rayuan kepada Tabung Haji setiap tahun dan berdoa, insyaAllah dijemput menjadi tetamu istimewa Allah.
Jika ada duit lebih, tak salah investkan sikit duit ambil pakej private haji yang ada di Malaysia. Tapi bagi saya, pakej Muasassah yang disediakan oleh Tabung Haji sudah terbaik.
*Kisah pengalaman menunaikan Haji ini disumbangkan oleh Puan Nurul Ashikin menerusi Facebook. Ia telah diterbitkan semula dengan kebenaran. Bagi sebarang pertanyaan atau maklumat lanjut, boleh rujuk posting asal beliau di SINI.


Pengalaman Ngeri Si Ibu & Anak Disergah Lelaki ‘Misteri’ Ketika Tunggu Dalam Kereta

“Jangan lupa kunci pintu kereta.” Setiap kali menunggu ibu dan ayah di dalam kereta, pastinya mereka akan memesan untuk mengunci pintu kereta supaya perkara yang tak diingini dapat dielakkan. Oleh itu, wanita ini telah berkogsi detik cemasnya berada di dalam kereta bersama anaknya ketika menunggu suaminya di bank.
TAK LOCK PINTU KERETA

Ya Allah Ya Allah Ya Allah. Rasa berdebar, menggigil tak abis lagi dari tadi. Alhamdulillah Allah masih pelihara aku dan anak-anak.
Kejadian baru je jadi tadi, dlm pukul 8.00-8.30pm. Kitaorang 1 family nak keluar pergi jusco, nak beli barang. Husband berhenti sekejap depan Maybank Kapar, nak keluarkan duit. Silap aku juga tak terus lock pintu masa dia keluar.

SEORANG LELAKI BERHENTI SEBELAH KERETA
Tiba-tiba ada sorang lelaki bangsa india naik motor honda putih tak silap aku, berhenti sebelah kereta & dengan slamber buka pintu depan. Aku yang duduk 2nd row secara spontan menjerit “hoi nak apa”!!.
Terkial-kial aku nak buka seatbelt, terus jengah ke depan. Dia kata ada sepuluh ringgit tak, aku cakap takde-takde. Cepat-cepat terus tutup pintu & lock.

CUBA BUKA PINTU KALI KEDUA
Orang tu tak beredar lagi, dia nampak pula Stella duduk di car seat dia tepi tingkap tengah pegang handphone tgk Didi. Dengan beraninya dia cuba buka pintu kali kedua. Nasib pintu dah lock, aku dengan sepantas kilat tekan hon kuat & lama. Orang tu dah gabra, kelam kabut & cabut. Pastu husband pun keluar dari bank, tapi tak tahu cerita lagi.

Tak dapat bayang kalau dia ada pegang besi ke kayu, buatnya dia pecahkan cermin ke. Nauzubillahiminzalik..
Kejadian ni berlaku tak sampai seminit pun husband turun kereta, kena berhati-hati sentiasa. Keadaan sekarang tak macam dulu. Banyak org jahat, tak kira bangsa apa pun.
*Pengajaran untuk semua supaya sentiasa berhati-hati dan kunci pintu untuk keselamatan sekiranya menunggu sesorang di dalam kereta ya!
Sumber: Sarah Samat


Pengalaman Saya Bercuti 4H3M Atas Kapal Starcruise Libra Dengan Bajet RM1089

Kalau dahulu mungkin kita tak pernah mengimpikan percutian di atas kapal mewah. Tapi, kini ia semakin menjadi trend dengan pakej pelayaran mampu milik dan tempoh masa pelayaran yang lebih fleksibel untuk orang awam.
Mesti ramai yang tertanya-tanya apa agaknya aktiviti semasa pelayaran di atas kapal nanti. Sesuaikah untuk famili? Mabuk laut tak? Kali ini kami berbesar hati kerana Cik Anis Syahira sudi berkongsikan pengalaman beliau yang telah menyertai pakej Starcruise Libra dari Pulau Pinang bersama keluarga.

Jadi, kepada sesiapa yang memasang impian untuk merasai percutian sebegini, mari kita baca ulasan beliau selengkapnya.
Pengalaman Bercuti 4H3M Atas Kapal Starcruise Libra Dengan Bajet RM1089+
Hai, saya ingin berkongsi pengalaman dan tips kepada sesiapa yang mempunyai merancang untuk merasai percutian atas kapal Starcruise Libra 4D3N Penang-Phuket-Krabi-Penang.

Harap ianya membantu.

1. Waktu Bertolak
Waktu bertolak (embarkation) untuk 4D3N Penang-Phuket-Krabi-Penang adalah setiap hari Ahad di Swettenham Pier, Penang International Cruise Terminal (PICT).
Ship check-in bermula pukul 1.00pm. Kami antara yang terawal. Excited bak ang! Apapun, pastikan datang awal kalau tak nak tertinggal kapal sebab last boarding pukul 3.30pm.

2. Pilihan Kabin
Ada banyak jenis pilihan kabin, antaranya inside stateroom, oceanview cabin, deluxe oceanview, suites, dan sebagainya.
Untuk percutian ini saya memilih inside stateroom (tidak bertingkap) sebab ini pilihan kabin yang paling murah berbanding cabin-kabin lain dan kabin ini boleh memuatkan 2/3 person. Just nice.
Lagipun, kebanyakan masa kita akan berada di luar kabin untuk menikmati pemandangan dan angin laut, ataupun sibuk meneroka setiap on-board facilities & entertainment.

3. Bajet
Kalau bercuti, bajet memang sangat penting! Bagi percutian Starcruise, bajet ini sebahagian besarnya bergantung kepada pilihan kabin masing-masing. Harganya juga mungkin berbeza berdasarkan destinasi, promosi, dan musim (low/mid/peak season).
Kalau nak beli tiket, cuba survey di page Starcruise atau mana-mana ejen pelancongan yang menawarkan pakej cruise. Kami dah beli tiket masa MATTA Fair 2017. Kalau nak tiket murah, kenalah rajin serbu MATTA Fair yang seterusnya ya.
Di bawah ini adalah breakdown bagi pakej yang kami dapat.
Harga: Rm1089/seorang (low season)
Pakej termasuk

Penginapan 3 malam dalam kabin (inside stateroom)
Makanan (4 kali sehari)
Caj pelabuhan
Tour di Phuket dan Krabi

Pakej TIDAK termasuk

Gratuity fee RM150/seorang (kena bayar on board sebelum check out)
Makan tengahari di Krabi
Hiburan / minuman berbayar
Cenderahati & perbelanjaan di Phuket dan Krabi

4. Check-In
Semasa check-in, setiap penumpang akan diberi access card dengan nama masing-masing pada kad. Pasport kita akan diserahkan kepada krew kapal sehingga hari terakhir cruise.
Jadi, access card ini sangat penting ya! Kena swap setiap kali meninggalkan kapal atau masuk kapal, dan juga setiap kali waktu makan. Juga digunakan bagi tujuan verifikasi dan keselamatan. Kalau takut tercicir access card, pakailah lanyard.

5. Fasiliti & Aktiviti
Ada macam-macam fasiliti dan aktiviti yang disediakan sepanjang pelayaran atas kapal. Boleh refer buletin harian ‘Star Navigator’ untuk mendapatkan update bagi setiap on-board entertainment, aktiviti dan notis penting.
Antara fasiliti yang disediakan – restoran, gymnasium dan KTV (deck 10), swimming pool, jacuzzi dan bars (deck 9), jogging track dan basketball court (deck 6), salon dan spa (deck 4), Resorts World At The Sea * Haa, faham-fahamlah tempat apa ni ya. Ada banyak lagi entertainment, jadi jangan risau kalau bosan.
Wifi ada disediakan on-board dengan caj tertentu, atau boleh roaming bila dah sampai Thailand nanti. Itu pun line macam ada tak ada. Biasalah atas laut.
Jogging track (Deck 6). Kalau tak silap, 1 lap 348m.

Basketball court (deck 6)

6. Makanan
Ada 4 kali makan setiap hari berdasarkan full day itineraries. (Breakfast/Lunch/Dinner/Supper).
Penumpang boleh pilih nak makan di mana-mana restoran yang menyediakan makanan berbeza. Ada Japanese, Chinese, Southeast Asian cuisines dan sebagainya. Restoran Halal ada dekat Spice and Blue Lagoon Restaurant (deck 10). Kebiasaannya kami makan buffet di Mariner Buffet (deck 9). Makanannya memang 5 star! Sebab itulah berat badan pun naik 2 kg…. Huhu.
Malam terakhir atas Starcruise Libra ada Gala Dinner. Kena buat tempahan awal sebab tempatnya terhad. First come first serve.
Sarapan di Mariner Buffet
7. Aktiviti Tepi Pantai / Pelabuhan (Shore Exercusion)
Bagi yang ambil pakej Starcruise tanpa tour Phuket dan Krabi, masih boleh dapatkan pakej ini on-board dengan caj tertentu. Tapi kalau nak berjalan sendiri pun boleh sebab di pelabuhan nanti ada banyak teksi dan tuk-tuk yang menunggu.
Diingatkan juga bagi sesiapa yang nak round Phuket dan Krabi sampai Puas, lebih baik naik kapal terbang dan menginap di sana. Bila naik Starcruise, masa sangat terhad dan agak rushing. Kena patuhi boarding ship time kalau tak nak tertinggal kapal.
8. Itinerari Penuh
Hari Pertama (Ahad)

1.00pm – Check-in di Swettenham Pier Penang. Lepas boarding terus ada snek di Mariner Buffet.
5.00pm – Pelepasan. Pada masa yang sama ada safety drill. (kehadiran wajib)
6.00pm – Welcoming dance dan BBQ dinner di pool deck.
7.30 pm – Tengok sunset di deck 10.
Malam-malam ada banyak hiburan lain seperti magic show, tayangan blockbuster movie, dan macam-macam lagi. Don’t miss it! Boleh rujuk Star Navigation Bulletin.
11.30pm – Supper

Sunset

Pool deck
Hari Kedua (Isnin)

7.30am – Sunrise dan sarapan di Mariner Buffet. Pagi-pagi pun ada macam aktiviti serta hiburan. Boleh rujuk Star Navigation Bulletin.
11.00am – Makan tengahari sebelum disembarkation.
12.00pm – Tiba di pelabuhan Phuket.
Untuk tour di Phuket, kami pergi ke Cashew Nut Factory, Honey Bee Farm, Chalong Temple, Promthep Cape, Patong Beach and Jungceylon Shopping Mall.
11.59pm – Semua penumpang mesti balik ke pelabuhan semula. Kalau on-board awal boleh dinner dan supper on-board. Jimat duit.
1.00am – Departure dari Phuket.

Phuket

Cha Long Temple

Promthep Cape
Hari Ketiga (Selasa)

7.30am – Sunrise dan sarapan di Mariner Buffet.
10.30am – Naik bot ke Krabi. Berbeza dengan Phuket, kapal akan berhenti di tengah-tengah laut. Disebabkan muatan bot yang terhad, siapa cepat dia dapat.
Perjalanan atas bot ambil masa dalam setengah jam.
Untuk tour di Krabi, kami pergi ke Ao Nang Beach shopping & lunch, Tiger Cave Temple, dan akhir sekali Mud Crab Scupture. Tak sempat snorkelling pun. Huhu.
5.30pm – Bot terakhir dari pantai ke kapal adalah pada jam 5.30pm. Jadi, masa di Krabi memang limited.
6.30pm – Gala dinner. Ada dress code: smart casual. Malam terakhir ada farewell party cocktail, entertainment, dan late supper di pool deck.

Sunrise

Gala dinner
Hari Keempat (Rabu)

7.30am – Sunrise dan sarapan di Mariner Buffet.
Sebelum disembarkation, ada prosedur check-out dan urusan pembayaran bil sebelum mendapatkan semula pasport.
12.00pm – Ketibaan di Penang.

Nota Tambahan
*Itinerari ini hanya tertakluk kepada pakej 4H3M Penang-Phuket-Krabi-Penang sahaja. Pakej lain mungkin ada beza dari segi harga dan aktiviti yang disediakan.
*Bagi yang meragui status ‘kebersihan’ restoran atas kapal, boleh ambil Pakej Pelayaran Islamik. Kebetulan masa kami pergi memang ada sekali dengan Program Pelayaran Islamik. Ada Hafiz Hamidun tau. Jadi, nampaklah ramai muka-muka Muslim dan tidak diragui ‘kebersihan’ nya.
*Sedikit rugi sebab masa kami pergi (akhir bulan Julai) cuaca di Laut Andaman tidak begitu baik. Kapal bergoyang-goyang sikit. Cuaca di Phuket dan Krabi pun tak berapa cantik. Angin kuat dan hujan. Red flag dekat pantai.
Ini pagi pertama sebelum sampai ke Phuket. Angin kuat, kapal bergoyang sampai berkocak air kolam. Kalau yang mabuk laut memang pening.

* Masa atas kapal mengikut masa di Malaysia. Jangan terleka dan bergantung kepada masa di smart phone sebab biasanya ia akan set mengikut zon masa negara lain secara automatik. Waktu di Thailand lewat sejam.
Itu saja perkongsian daripada saya. Kalau panjang umur, ada jodoh, nak pergi dengan suami pula. Naik Starcruise Virgo ke, Gemini ke, Aquarius ke. Hehe. Amiin.
Apapun, semoga perkongsian ini memberi sedikit sebanyak gambaran dan membantu persediaan mereka yang merancang percutian seterusnya.

**Penulisan Cik Anis Syahira ini pertama kalinya dikongsikan melalui Facebook beliau. Ia disunting dan diterbitkan semula dengan kebenaran.


Kerap Sangat Batuk & Selsema Sampai Muntah. Ibu Kongsi Pengalaman Anak 2 Tahun Buat Pembedahan Tonsil

Kita kerap dengar masalah tonsil di kalangan kanak-kanak. Rata-rata ramai ibu ayah kata kalau anak kena tonsil ni, kerap kena batuk selsema. Dan kalau demam pula, demamnya agak tinggi berbanding biasa.
Menurut portal MyHealth, tonsillitis adalah radang pada tonsil yang disebabkan oleh jangkitan virus atau bakteria.

Foto Kredit: Myhealth.gov.my
Ramai kanak-kanak mengalami tonsillitis biasanya akan sembuh dengan sendirinya. Ini kerana radang yang disebabkan oleh virus boleh sembuh dengan sendirinya, manakala tonsillitis yang disebabkan oleh bakteria pula boleh dirawat dengan antibiotik.

Namun dalam kes tertentu, tonsilektomi atau pembedahan tonsil perlu dilakukan dengan sebab-sebab tertentu setelah pesakit mendapatkan nasihat pakar bedah.

Dalam artikel ini, kami kongsikan pengalaman Puan Atiyah Salleh yang membawa anaknya menjalani pembedahan tonsil pada usia 2 tahun 5 bulan.
Pengalaman Bawa Anak Jalani Pembedahan Tonsil
Assalamualaikum semua.
Saya sekadar ingin berkongsi tentang pengalaman hero kedua saya yang baru sahaja selesai menjalani pembedahan membuang tonsil pada usia yang terlalu muda iaitu 2 tahun 5 bulan.
Bermula Simptom Batuk & Selsema Yang Amat Kerap
Episod duka bermula apabila dia seringkali batuk dan selsema hampir setiap hari setiap bulan sejak dari bulan Mac hingga September.
Dan sejak itu juga hampir setiap malam dia akan muntah. Bayangkan dari bulan Mac sampai September hampir setiap hari setiap malam dia akan muntah.
Dah Cuba Ikhtiar Pelbagai Cara
Klinik? hospital? Berubat kampung? Semua dah ikhtiar buat, tapi masih juga tak sembuh.
Sebenarnya masalah tonsil anak saya telah dirujuk ke pakar ENT dan memang doktor pakar ENT sahkan tonsil anak saya telah membengkak dengan agak teruk.
Cuma pada wakty tu doktor tak galakkan untuk dibuang atas faktor anak saya masih kecil.
Jadi doktor hanya sarankan pengambilan antibiotik supaya bengkak tonsil mengecut dan kembali normal seperti biasa.
Malangnya walaupun beberapa kali ubat diberikan anak saya masih juga tak sembuh.
Saya ada juga cuba ikhtiar dari segi perubatan Islam serta tradisional namun tetap tidak menampakkan perubahan.
Demam Panas Seminggu Tak Kebah
Bengkak masih tak surut dan akhirnya anak saya mengalami demam panas on off tak kebah selama seminggu dan suhunya mencecah 42°c.
Anak saya dimasukkan ke hospital dan sekali lagi drujuk ke pakar ENT.
Tonsil Dah Sampai Tahap 3
Doktor maklumkan masalah tonsil anak saya dah sampai tahap 3 dan jika dibiarkan mungkin akan berlarutan menjadi tahap 4.
Ubat-ubat yang diberikan sebelum ni memang tak memberikan kesan kepada anak saya.
Pakar ENT memaklumkan anak saya perlu dibedah. Sekiranya ia tidak dibuang, kesihatan anak saya akan kerap terganggu malah akan menjadi lebih buruk.

Terpaksa Bersetuju Buat Pembedahan Tonsil Demi Kesihatan Anak
Saya dan suami terpaksa bsetuju demi kesihatan hero kami.
Hati ibu mana yang sanggup tengok keadaan kesihatan anak begitu.
Dan memikirkan ini mungkin juga salah satu ikhtiar dan jalan yang Allah berikan demi kesembuhan anak kami.
Maka pada 12/9/2019 yang lalu, pembedahan telah dijalankan.
Dan alhamdulillah semuanya selesai dgn selamat. Anak saya dibius sepenuhnya dan proses mengambil masa hampir 2 jam.

Pembedahan Berjalan Lancar
Syukur sangat sebab Allah mudahkan segala urusan.
Selepas beberapa hari, anak saya pun dah berselera makan dan minum seperti biasa
Cuma masih perlu dijaga pemakanan sebaiknya, susu pon kena bancuh sejuk.
Harapnya selepas ni berakhirlah episod duka anak saya.

Jangan Ambil Mudah Masalah Tonsil Anak
Kepada ibu bapa di luar sana, jangan ambil mudah masalah tonsil anak.
Sebabnya setiap orang tak sama ketahanan badan mereka.
Jadi kena pantau dan dapatkan nasihat doktor, terutamanya kalau anak masih kecil dan kerap demam selsema.
Semoga sedikit info ini memberi manfaat kepada yang membacanya.
*Pengalaman bawa anak jalani pembedahan tonsil ini dikongsikan oleh menerusi Facebook. Ia telah disunting dan diterbitkan semula dengan kebenaran.
Bagi yang ingin tahu lebih lanjut tentang tonsil, jom baca 5 fakta ringkas tentangnya di bawah ini.

5 Fakta Ringkas Tentang Radang Tonsil

1. Apakah Tonsil
Tonsil adalah gumpalan tisu limfoid (sub-epitelium) yang terletak di bahagian tekak (orofarinks).
Setiap manusia mempunyai 2 biji tonsil. Tonsil berbentuk bujur dan terletak di dinding sisi tekak (orofarinks) di antara tiang anterior (‘anterior pillar’) dan tiang posterior (‘posterior pillar’).
2. Fungsi Tonsil
Tonsil sebenarnya mempunyai fungsi untuk membangunkan sistem keimunan dan antibodi badan (di peringkat awal usia).
Ia juga melindungi saluran pernafasan dengan mengawal pintu laluan udara pernafasan serta membentuk sel limfosit dan plasma untuk pertahanan badan.
3. Gejala / Tanda Radang Tonsil

Sakit tekak
Sukar menelan
Demam panas – 38°C hingga 40°C, seram sejuk dan menggigil
Berdengkur
Suara berubah
Sakit telinga – disebabkan oleh “referred pain” (sakit yang berasal di tekak tetapi turut dirasai di telinga kerana mempunyai saraf yang sama) atau disebabkan oleh komplikasi tonsillitis seperti jangkitan kuman di telinga tengah (Otitis media akut).
Nafas berbau busuk dan lidah kering bersalut putih
Lelangit dan anak tekak berwarna merah terang
Tonsil – merah, bengkak dengan nanah
Kelenjar limfa di leher membesar.

4. Rawatan
Biasanya tonsil yang tidak serius dan tidak mengganggu kanak-kanak akan sembuh dengan sendirinya.
Antara ubat yang akan diberikan oleh doktor adalah:

Lozenge (ubat hisap)
Ubat kumur
Ubat demam / tahan sakit
Antibiotik

Rawatan sokongan yang boleh diberikan di rumah termasuklah:

Berehat
Minum air secukupnya
Makan secara sihat
Melegakan kesakitan
Meredakan demam

5. Bilakah Perlu Buat Pembedahan Tonsil
Jika keradangan berterusan dan bertambah buruk, pastikan ianya dirujuk kepada pakar ENT.
Pakar akan menjalankan pemeriksaan lanjut dan pembedahan tonsillectomy akan dilakukan sebagai jalan terakhir untuk merawat penyakit tonsil yang berulang-ulang.
Terdapat beberapa kriteria yang perlu dipenuhi sebelum doktor pakar ENT menasihati pesakit untuk menjalani tonsillectomy.
Kriteria asas untuk tonsillectomy ialah seperti berikut:

Masalah sakit tonsil yang berulang-ulang menyebabkan pesakit memerlukan rawatan doktor, ubatan antibiotik dan terpaksa mengambil cuti dari persekolahan atau dari bekerja.
Mengalami tonsillitis sebanyak 5 kali setahun atau 7 kali dalam 2 tahun yang berturut-turut.
Tonsil yang besar dan radang yang menyebabkan pesakit berdengkur dan mengalami apnea (berhenti bernafas) semasa tidur.
Sakit tonsil yang menyebabkan kawasan disekeliling tonsil bernanah (Peritonsillitis atau Quincy).
Sekiranya doktor pakar ENT syak pembesaran tonsil adalah disebabkan barah tonsil.

*Sumber: MyHealth.gov.my, DoktorBudak.com


‘Tiada Peneman Atau Pelawat’, Ibu Ini Kongsi Pengalaman Bersalin Dalam Tempoh PKP

“Berapa lama lagi agaknya PKP ni. Risaulah jugak sebab kita ni tengah tunggu hari je… Macam manalah proses bersalin nanti. Harap semuanya baik-baik saja.”
Mungkin ramai bakal ibu rasa agak risau bila due date dah makin dekat.

Yalah, terfikir juga macam mana agaknya proses bersalin dalam PKP nanti.
Kena pakai mask ke?

Hospital sesak ke?

Boleh ada pelawat ke?
Sebabnya dalam tempoh PKP ni kita tak boleh keluar rumah, kena amalkan penjarakan sosial dan sentiasa pakai topeng muka.
Tapi bila nak bersalin pun macam tu juga ke?
Jom kita ikuti perkongsian Puan Anies Surianie yang menceritakan pengalaman beliau bersalin dalam tempoh PKP baru-baru ini.
Bersalin dalam fasa PKP Covid19
Alhamdulillah dah hampir seminggu selamat melahirkan anak kedua. Saya rasa terpanggil untuk share pengalaman bersalin dalam fasa PKP akibat wabak COVID-19 sekarang ni.
Start je Perintah Kawalan Pergerakan (PKP) tempoh hari, nurse KK dah pesan kena bersiap sedia dengan kawalan ketat dari pihak hospital.
Berbanding proses bersalin biasa, ini antara yang kita kena expect dan bersedia jika bersalin dalam tempoh PKP.

Pengalaman Saya Bersalin Ketika Tempoh PKP
1. TIADA PENEMAN DALAM LABOUR ROOM
Walaupun beranak anak pertama, kedua atau keberapa sekalipun suami atau waris tak boleh masuk teman.
Suami/waris hanya boleh hantar dekat pintu wad bersalin sahaja. Be ready ye ibu² yang tengah menunggu hari.
(Kalau boleh sediakan mask, kot² nurse hospital tempat awak suruh pakai sebelum masuk wad bersalin).
Ingat balik pesan nurse/doktor jangan panic. Kawal pernafasan, belajar curi nafas supaya tak mudah penat. Jangan nangis, jangan menjerit.
Bagi perhatian apa yang nurse nak cakap masa dalam labour room tu. Sebab hanya nurse yang boleh tolong kita masa tu.
Suami hanya boleh tunggu depan pintu wad bersalin dan bersedia untuk azan atau iqamat anak depan pintu tu je. Langsung tak boleh jenguk isteri dah masa ni.
Saya haritu hanya seorang nurse yang sambut baby.
Kebetulan sampai je dah penuh dalam LR lain, ada geng nak beranak skali. Hehe hanya katillah yang jadi tempat berpaut mencari kekuatan.
Alhamdulillah, Allah permudahkan kami berdua, ibu dan anak selamat.
2. TIADA PENEMAN SIANG & MALAM DALAM WAD
Sediakan barang baby & ibu secukupnya. Untuk labour room & dalam wad packing siap-siap nanti senang husband bawak je.
Kalau ada GDM atau rasa-rasa kena beranak emergency pun kena prepare awal-awal.
Paling penting bersedia dengan banyak-banyak BELAJAR CARA MENYUSU. Dalam wad nanti hanya SUSU IBU SENJATA UTAMA untuk tenangkan baby.
Dah tak ada mak/suami disisi nak tolong tenangkan baby kalau ibu penat. Nasib baik nurse pesan letak tissue dalam pampers baby, senang nak tengok baby dah kencing ke tidak. Takde la ibu blur sangat masa tu.
Walaupun anak kedua, sangat struggle seorang diri. Nak urus diri sendiri lagi, nak jaga baby lagi.
Saya rasa dah cukup kuat masa tu, tapi tiap kali bergerak menitik jugak la air mata.
Tambah-tambah terkena rengat, rasa macam ada seorang lagi baby nak keluar.
3. TIADA PELAWAT DIBENARKAN MASUK PAGI ATAU PETANG
Kalau mak / suami nak kirim bekal makanan dari rumah kena passing dekat guard je.
Beg-beg baju pun guard yang tolong bawak masuk atau bawak keluar time nak discharge.
Nasib baik bersalin kt HTA, dapat lah jugak tengok muka suami ikut tingkap wad ibu & anak tu.
Nak buat muka sedih tak sampai hati pulak, kita senyum jela tanda kita okey dah tak sabar nak balik #dudukrumah.

Semoga Dipermudahkan Ya Ibu!
Buat ibu-ibu seperjuangan yang tengah menunggu hari, be prepared and be ready.
Bawalah barang yang rasa betul-betul diperlukan secukupnya.
Penuhkan ilmu menyusu didada. Jangan mengeluh gais. Kita kuat kerana kita wanita.
Minta suami & famili doakan proses bersalin dipermudahkan.
Selamat berjuang!
#24March2020 #babyboy
#kitajagakita
*Perkongsian pengalaman bersalin dalam tempoh PKP (Perintah Kawalan Pergerakan) ini dicoretkan oleh Puan Anies Surianie menerusi Facebook. Ia telah disunting dan diterbitkan semula dengan kebenaran. Sebarang oertanyaan dan maklumat lanjut, sila rujuk posting asal beliau di SINI.


Pengalaman Anak Masuk PICU Akibat Pneumonia, Ini Yang Ibu Ayah Kena ‘Alert’

“Risaunya tengok sekarang dah macam-macam penyakit menyerang anak-anak. Ada yang nampak macam demam, batuk dan selsema biasa, tapi rupanya penyakit merbahaya. Kenalah lebih berjaga-jaga dan ‘alert’ nampaknya.”
Tidak dinafikan anak kecil memang mudah terkena penyakit. Bak kata orang, “Biasalah, nak membesar”. Namun, dengan penularan wabak yang merisaukan seperti Influenza A, Rotavirus, Hand, Foot and Mouth Disease (HFMD), ibu bapa harus lebih peka dan tahu bila mereka perlu bertindak segera.

Di kesempatan ini, kami berbesar hati untuk berkongsikan sebuah pengalaman oleh Puan Farha Darmawan tentang anaknya yang diserang bronchopneumonia, iaitu salah satu jenis daripada penyakit pneumonia. Diharapkan melalui perkongsian ini para ibu bapa dapat meningkatkan kesedaran tentang gejalanya agar dapat mengambil tindakan sepatutnya pada anak seawal mungkin.
Bermula Dengan Batuk Selesema Biasa
Bismillahirahmanirahim. Pertama sekali, saya nak minta maaf kalau ada ayat yang salah dari segi perubatan. Saya hanya berkongsi daripada apa yang doktor ringkaskan buat saya.

Yusuf dah batuk selesema 2 minggu dan nampak sihat selama seminggu. Tapi batuk selesema datang balik selama seminggu lagi. Awalnya Yusuf batuk, selesema, dan kurang makan. Tapi dia tetap aktif. Saya ingatkan Yusuf tak lalu makan sebab tekaknya tak selesa. Saya pun anggap ianya biasa saja. Bila pergi klinik, doktor bagi ubat cairkan kahak dan nampak perkembangan yang baik pada Yusuf.

Pada malam 17/02/18, Yusuf mula batuk jenis gatal tekak. Tapi ianya tak kerap. Maka, saya pun masih tenang dan cuma sapukan Vicks. Saya perlahankan kipas, sapu minyak baby seluruh badan. Selepas itu nampak ok sikit. Tapi Yusuf tetap tak mahu makan. Cuma 2-3 suap saja sedangkan Yusuf memang kuat makan. Tidur pula asyik terganggu dengan batuk. Bila batuk, terjaga. Saya tepuk-tepuk sikit dan Yusuf tidur semula. Bila perhatikan lekuk pada otot dada Yusuf, masih ok. Jadi, saya masih positif.

Batuk Tak Berhenti Dan Terus Ke Emergency
Pada pagi 18/02/18 jam 3.30 am, Yusuf bangun tiba-tiba dan menangis. Batuknya tak berhenti. Dia tak dapat tidur sebab asyik batuk. Saya periksa dada Yusuf dan tengok lekuknya semakin dalam. Ayah Yusuf buat keputusan untuk bawa Yusuf terus ke kecemasan.
4.00 am kami tiba di kecemasan. Lepas check dada dan suhu, pegawai perubatan bawa Yusuf ke bilik 13 – di Zon Separa Kritikal. Di sini Yusuf ambil nebulizer sebanyak 2 kali. Doktor periksa paru-paru dah clear tapi pernafasan masih laju. Lekuk masih dalam. Doktor pun tak tahu punca dan keadaannya masih merisaukan. Doktor benarkan balik, tapi kalau perkara yang sama berulang, kami mesti buat pemeriksaan lanjut.

Dihantar Ke Red Zone Dan Ditempatkan Di Wad PICU
Pukul 11 am, Yusuf batuk lagi macam tadi. Pergi emergency dan Yusuf terus dibawa ke war pemerhatian.
Ya Allah, ramai sangat budak yang macam Yusuf. Doktor bagi nebulizer pada Yusuf. Masih teruk. Tak tahu dah berapa kali dia sedut. Menangis meronta menjerit sampai merah mukanya. Nafas berombak, paru-paru kuncup.
Akhirnya doktor buat keputusan bagi oksigen dos rendah dan terus ke Red Zone. Merasalah dukung Yusuf di atas katil sambil ditolak masuk Red Zone. Selalu tengok dalam drama je. Doktor ambil darah, buat x-ray, masuk drip, masuk air, sebab Yusuf tak makan dan tak minum 1 hari. Bukan tak bagi, tapi dia tolak. Dapat result, baru tahu ada jangkitan kuman di paru-paru tapi masih tak tahu jenis mana. Akhirnya Yusuf ditempatkan dalam wad PICU.

Disahkan Mengalami Bronchopneumonia
8.15 pm. Masuk wad. Pakai oksigen. Ambil darah. Mereka sahkan Yusuf diserang bronchopneumonia.
Bronchopneumonia :
Bronchopheumonia salah satu jenis daripada penyakit pneumonia. Ciri-ciri pada bayi biasanya batuk, kadar degup jantung yang cepat, oksigen darah yang rendah, otot dada kembang kuncup, kurang selera makan & minum, demam, kesesakan dan kesukaran tidur.
Yusuf diberi antibiotik. Benda yang paling saya taknak Yusuf hadapi, terjadi juga – sedut kahak, masuk tiub ke mulut dan hidung. Saya minta nak keluar sebab tak boleh tengok.
Kali pertama sedut, saya lari ke bilik paling hujung sekali. Di situ masih terdengar suara Yusuf menjerit. Tapi hati masih kental. Kali kedua sedut, ibu kebetulan pergi toilet depan bilik. Memang dengarlah suara Yusuf menangis. Waktu ni memang dah tak boleh tahan air mata dari menitik. Kali ketiga, saya rasa hati ni dah kuat sikit. Saya pun tolong nurse pegang Yusuf yang meronta-ronta. Tapi yang bagusnya, selepas sedut kahak & hingus, Yusuf dah boleh tidur dengan lena.
Selama 2 hari di PICU, memang saya dah macam zombie, dah macam hulk. Kesabaran senipis kulit bawang. Sorry kalau ibu ada terkasar pada Yusuf sebab Yusuf tak nak pakai oksigen, Yusuf takut pada nurse, kena paksa makan ubat, tambah pula dengan cirit-birit yang kerap sampai merah-merah punggung. Yusuf suka garu muka guna tangan yang ada drip tu lagi. Jadi nak tak nak, ibu kena pegang Yusuf kuat-kuat.
Dalam wad tu ada 2 orang budak sebaya Yusuf sama sakit dengan Yusuf. Mereka lagi lama ditahan berbanding Yusuf. Seminggu lebih. Tiap-tiap hari tengok mereka pun kena sedut kahak. Selagi dipakaikan oksigen, selagi itulah mereka tak boleh discaj.

Semakin Sihat
20/02/18 pagi, Yusuf dah semakin baik daripada sebelumnya. Doktor pun puas hati. Jadi hari ini doktor cuba tak pakai oksigen pada Yusuf. Kalau dia boleh bernafas elok tanpa bantuan oksigen sepanjang hari ini, bolehlah Yusuf discaj.
Masuk tengah hari, Yusuf dah ditukarkan ke wad biasa. Walaupun masih lembik, tapi Yusuf tak menangis. Dia banyak berdiam dan termenung. Mungkin letih agaknya. Nafas ok, oksigen ok, nadi pun ok. Dia dah mula makan sikit. Cuma makan ubat saja yang menangis. Alhamdulillah tidur malam pun lena.
21/02/18. Pagi-pagi lagi dah mandi. Saya pakaikan Yusuf baju jalan. Tak minta baju hospital pun dari nurse sebab dah tak lalu tengok baju hospital. Rasa seronok dapat dandankan Yusuf. Kalau ikut gerak hati macam boleh keluar wad hari ini. Ternyata, memang dapat discaj hari ni. Alhamdulillah, mood Yusuf pun nampak lebih baik. Dah mahu senyum, mahu gelak, mahu main dengan budak lain. Tapi dia masih trauma bila nampak nurse atau doktor datang dekat dia. Confirmed menangis!
Sepanjang 4 hari di hospital, saya berjayalah tahan air mata dari menitis selain dari yang kena sedut kahak kali kedua tu. Saya cuba positif & bersabar sehabis mungkin. Kalau saya negatif & fikir bukan-bukan, kasihan anak ibu minum susu yang tak berkualiti hasil dari minda yang tak baik.

Sedikit Saranan Untuk Para Ibu Bapa
Sebelum balik, ini antara nasihat doktor yang boleh dikongsikan untuk mengelak daripada Bronchopneumonia:

Teruskan menyusu anak.
Jauhi orang yang tak sihat.
Kalau boleh, jangan selalu bawa anak ke tempat yang sesak macam pasar, pasar malam walaupun anak tu sihat. Udara sekarang pun tak sihat.
Sentiasa basuh tangan.
Jauhi asap rokok. Kalau nak pegang, pastikan mandi dulu baru pegang. Sekadar cuci tangan pun tak boleh ya kawan kawan.
Jaga pemakanan anak. Bagi yang bernutrisi. Air masak kene banyak. Buah. Sayur.

Dalam hospital, saya tengok ramai budak yang sama kes dengan Yusuf. Sangat ramai. Sebab tu saya selalu cakap, selagi tak kena kat diri sendiri. Selagi itulah kita mungkin takkan sedar.
Semoga perkongsian ini dapat memberi sedikit pendedahan dan membuka mata ibu bapa tentang penyakit ini yang cenderung menyerang anak kecil. Sama-samalah kita saling mengingatkan ya.

*Coretan asal Puan Farha Darmawan ini disunting dan diterbitkan semula dengan kebenaran. Untuk pertanyaan lanjut, sila rujuk post asal beliau di SINI.


Dah 3 Kali Jumpa Doktor, Akhirnya Ini Rawatan Batuk Berkahak Bayi

“Jemah saja la nak share pengalaman.. Hari tu si techik ni balik je dari taska, demam dan batuk berkahak sampai hilang suara seminggu!”
“Bernafas pun ikut mulut..nafas yang laju dan berbunyi. Nak minum susu apatah lagi tak selesa, sebab hidung sumbat dan tidur pun tak nyenyak. Luluh hati mamanya tengok, “mata panda” tak payah la cerita, kan..”

Inilah yang ingin dikongsikan oleh Puan Fazira Salleh dalam salah satu ‘post’ di laman Facebook peribadinya yang kini sudah mencecah lebih 7,000 ‘shares’. Apa yang menarik. Puan Fazira sudi berkongsi gambar langkah demi langkah supaya lebih ramai yang mudah membuat rujukan.
3 Kali Bawa Anak Jumpa Doktor Sehingga Ditahan Wad
“Punya risau pasal anak, sampai 3 orang doktor kitorang jumpa,.. buat stim dan ‘percussion’, mandi wap laa…jenuh. Kahak dan hingus tak moh gak keluar! Degil betul!! Si techik ni jenis susah nak muntah pulak lagi..urghh!

Sampai pergi ’emergency’ hospital Putrajaya hari tu,..dan si techik ni kena neb 3 kali dalam tempoh 4 jam. Kalau yg berstatus mak bapak tu mesti tau, dia punya bersilat nak bagi neb tu macam mana kan.. sudahnya doktor suruh warded.”

Cara Semulajadi Yang Saya Gunakan Untuk Rawat Bayi Batuk Berkahak
Setelah puas mendapatkan rawatan dan mencuba, rupa-rupanya si kecil ini hanya serasi dengan ‘natural remedies’.
Caranya:
1. ‘Lemon Bath’
2. ‘Garlic Oil’
3. Sedut hidung
“Wallaa!! It works wonder!!!”
1. ‘Lemon Bath’
Dah ramai sebenarnya yang tahu kebaikan air lemon kan. Ia mengandungi sumber vitamin C yang banyak digunakan untuk merawat demam, selesema, loya, dan macam-macam lagi.

Cara Menyediakan:
Air suam + sebiji lemon
Ambil sebesen air suam dicampur dengan sebiji lemon yang telah dihiris nipis-nipis. Perah sedikit jusnya dan masukkan si kecil sampai sebati… (Eh? Hiihiii…)

Lemon ini tersangatlah wangi dan segar baunya. (Tak perlu gunakan pewangi tandas!)
Kalau ada ibu bapa yang teringin mandi sekali, silakan.

2. ‘Garlic Oil’
Berikut adalah bahan yang digunakan untuk langkah seterusnya.
Untuk membuat minyak bawang putih atau ‘garlic oil’, saya menggunakan minyak zaitun dan bawang putih.
Alatan yang jernih tu, penyedut hidung. Kita akan gunakan selepas selesai menyapu minyak ini.

Cara Menyediakan:
Bawang Putih + Minyak zaitun
“Bawang putih diracik halus-halus…..kalau rajin lah. Jemah malas..jadi ketuk je dengan pisau.. haaha!! Seulas bawang putih campur dengan sesudu besar minyak cukup.”

Inilah rupa ‘garlic oil’ tu. Jangan buat sampai sebotol ya, ‘garlic oil’ ini hanya dapat bertahan untuk 2-3 hari saja.

Seterusnya, sapu ‘garlic oil’ kat dua-dua tapak kaki.

Kemudian, pakaikan stokin.

Jangan lupa sapukan pada dada dan belakang. Sapukan sambil selawat ya. Pakailan baju… dan sedut hidung!

3. Sedut Hidung
Alat penyedut hidung boleh dirujuk di gambar atas tadi.
Alat ini boleh dibeli di mana-mana farmasi. Serius, penciptanya patut dianugerahkan ‘nobel price’ sebab praktikal dan membantu sangat-sangat! Tabik ‘spring’!

Memula ingatkan si kecil ini tak ada hingus, sebab tak ada yang meleleh pun.
Tapi, ada dengar macam bunyi kahak tersangkut. Rupa-rupanya bila disedut dengan alat ini…Banyaknya yang keluar!

Mula-mula, si kecil marah dan meronta juga. Lama-kelamaan, dia menyerah. Mungkin rasa selesa selepas disedut keluar kahak tersebut. Inilah hasilnya! (“….Perasaan macam menang ‘award’!”)
Hidung dah tak tersumbat, barulah selesa nak minum susu.

 Tidur pun lena.
Tiada lagi batuk berkahak. Dah sihat, boleh pergi jalan2. Weehuuu!
Nak cuba juga, silakan ya!

Pesanan Buat Ibu Bapa
Kepada ibu bapa yang nak cuba penawar semulajadi atau ‘natural remedies’ ini, memang kena tabah dan banyakkan bersabar.
Si kecil yang tak sihat biasanya akan merengek dan minta didukung sepanjang masa.
Rawatan sebegini mengambil masa juga untuk ‘recover’ kerana tubuh badan si kecil sedang membina sistem imunnya.
Semoga bermanfaat!

**Sumber dan maklumat asal dikongsikan oleh Puan Fazira Salleh melalui laman Facebook peribadinya di www.facebook.com/fazira.salleh


7 Perkara Kurang ‘Best’ Yang Mama Mungkin Pernah Rasa Masa Cuti Bersalin

“Seronoklah kau nanti bercuti 2 bulan. Tak payah fikir pasal kerja, dapat duduk rumah, luangkan masa dengan baby je.”
Cuti bersalin sering disalah anggap sebagai satu ‘percutian’. Memang seronok sambut baby baru. Dan memang betullah, dalam tempoh 2-3 bulan yang diperuntukkan ini kita tak akan pergi bekerja.

Walaubagaimanapun, cuti bersalin bukanlah semuanya indah. Ada juga saat-saat yang membuatkan kita berasa sebaliknya.
7 Perkara Kurang Best Yang Mama Mungkin Pernah Rasa Masa Cuti Bersalin
1. Rasa Tak Adil
Hampir di semua tempat kerja, cuti bersalin telah ditetapkan bagi wanita, tetapi tidak pula bagi lelaki. Sebagai wanita, ada masanya kita rasa macam ia sesuatu yang tak adil sebab seolah-olah macam kita seorang yang perlu jaga bayi serta menguruskan semua keperluan bayi dari A hingga Z.

Itu belum kira lagi ibu-ibu yang terpaksa melalui pembedahan Caesarean dan perlu berpantang sendiri. Rasa tak adil sebab kita dah penat mengandung dan melahirkan bayi tapi tak ada suami di sisi untuk menjaga diri ini. Kita tak ada masa untuk memberi keutamaan kepada diri sendiri.

Foto Kredit: http://sinar.fm/
2. Cemburu
Sungguhpun suami kita bukanlah seorang yang ‘pemalas’, tapi mesti terdetik juga perasaan cemburu sebab mereka tak perlu berhadapan dengan semua rutin di rumah ini setiap hari selama 3 bulan.
Kita dengan kekurangan tidur inilah yang perlu berjaga bila-bila masa bayi berjaga, menyusukannya, mengepam susu, menukar lampinnya, memandikannya – sedangkan si suami dapat pergi pejabat dan meneruskan kehidupan normal. Kita ni nak mandi dan makan pun kadang-kadang tak sempat!
Foto Kredit: greencleanphoenix.com
3. Sakit
Sebenarnya, macam-macam cabaran yang akan Mama hadapi sepanjang tempoh cuti bersalin.
Ada yang bermasalah dengan proses penyusuan – puting melecet, bengkak susu, tersumbat dan sebagainya.
Ada yang terpaksa berulang-alik ke hospital 3-4 kali sehari sebab anak kuning. Berpantang pun rasa macam tak pantang bila terpaksa drive sendiri dan berjalan ke wad dalam keadaan baru lepas kena jahit. Hari-hari gigih perah susu untuk anak walaupun setiap kali perah cuma dapat 1 oz.
Sesetengah ibu juga terpaksa berlasak dan buat semua sendiri sebab tak ada sesiapa yang boleh diharapkan. Sampai ada yang demam-demam dan tertetas jahitan.
Foto Kredit: gspkdesign.ltd.uk
4. Agak Membosankan
Bagi seorang ibu yang sentiasa aktif atau dah biasa bekerja, tak kiralah di rumah atau pejabat, cuti bersalin boleh menjadi suatu tempoh yang agak membosankan.
Bayangkan sajalah, kita bukannya dapat pergi jalan-jalan. Kita tak dapat makan semua makanan kegemaran kita. Mungkin ada yang terpaksa ikut cara berpantang orang dulu-dulu tanpa kerelaan hati. Tidur dan rehat kena catu. Nak buat apa-apa aktiviti lain pun rasa tak larat dan sengal badan.
Foto Kredit: malibuvist.com
5. Sunyi
Lagi satu, kadang-kadang timbul rasa sunyi bila kita sendirian di rumah dengan bayi. Tak ada siapa untuk berbual dan meluahkan perasaan.
Nak telefon kawan, rasa kekok. Selalu juga telefon Mak, tapi biasanya dapat cakap sekejap saja sebab baby dah menangis. Nasiblah kalau suami jenis rajin mendengar kita berceloteh bila balik kerja. Terhiburlah sedikit lepas seharian ‘berperang’ dengan emosi di rumah. Kalau dipendam-pendam, mesti rasa stres dan sedih semakin teruk.
Bila dah ada pengalaman sendiri, barulah faham kenapa ibu lepas bersalin ni mudah alami kemurungan, lebih-lebih lagi bila kurang dapat sokongan moral daripada suami.
Foto Kredit: theallineed.com
6. Terlampau Letih
Rasa letih ini mungkin tak perlu dijelaskan lagi. Tak ada lagi istilah beauty sleep bagi Mama. Bayi bergerak sedikit pun kita dah terjaga. Suami pula masih boleh berdengkur walaupun bayi dah menjerit-jerit menangis.
Kerja rumah pula bukannya berkurang masa cuti bersalin. Tengok saja longgokan baju bayi yang perlu dicuci dah boleh histeria dibuatnya. Sekejap muntah, sekejap kena kencing dan berak. Baju ibu pun sama, dan banyak juga yang tertumpah susu. Kalau tak berganti, tak selesa pula.
Dalam tempoh cuti bersalin ini, kita hanya mampu go with the flow. Seolah-olah jadual bergantung kepada keadaan bayi. Rutin harian menjadi sibuk dengan urusan bayi sampai urusan kita sendiri pun terabai.
Foto Kredit: ithacajournal.com/
7. ‘Pressure’ Untuk Jadi Ibu Yang Terbaik
Berbeza dengan suami, mungkin naluri seorang ibu itu biasanya lebih mendalam. Atau mungkin juga tempoh yang panjang semasa cuti bersalin menyebabkan kita terlalu banyak berfikir tentang apa yang kita lakukan.
Bila bayi menangis, kita rasa ia mungkin salah kita. Kita pegang bayi terlalu kasarkah? Kita ada salah makankah? Bayi ada alahankah? Kita lupa yang kita bukannya perfect. Bila dah jadi seorang ibu, kita mudah rasa ‘pressure’ nak selesaikan semua perkara untuk anak kita.
Foto Kredit: parents.com
Isteri Hanya Ingin Dihargai
Yang tak pernah melaluinya mungkin berasa hairan macam mana seseorang boleh melalui saat-saat seperti ini. Namun, inilah hakikat sebuah cuti bersalin yang tak selalu didendangkan. Yalah, biasanya kita ingat semua serba seronoklah bila dapat baby.
Bukan tak seronok, cuma ada cabarannya yang perlu kita lalui, lebih-lebih lagi kalau kita berpantang sendiri tanpa bantuan ibu ayah sendiri, mentua, atau pembantu. Apapun, jika dilihat dari sisi positif, semua ini tentu ada hikmahnya dalam melatih kita menjadi seorang ibu yang lebih tabah.
Tempoh cuti bersalin selama 3 bulan adalah tempoh yang boleh dikatakan agak intense bagi wanita, terutamanya yang pertama kali bergelar ibu. Jadi, sebagai suami kenalah peka dengan apa yang dilalui oleh isteri ya. Sesekali bila dapat pelukan dan layanan istimewa, mesti semua rasa kusut akan hilang begitu saja!


Pengalaman Seram Repair Van Jenazah Tersadai 6 Bulan- ‘Lampu Suka Hati Je Nak Menyala..’

Terdapat pelbagai kisah seram yang sering kita dengar. Ini termasuklah seorang lelaki yang mempunyai pengalaman yang tidak pernah dia lupakan sepanjang kerjayanya sebagai seorang mekanik kenderaan. Disebabkan tuntutan kerja dia tidak dapat mengelak darinya.
Perkongsian cerita seram dan misteri daripada Encik Mohmd Zaidi sewaktu membaiki van jenazah pada tahun 2015, masih segar di ingatannya sehingga kini. Jom baca, kisah seramnya di bawah!

Baca juga: “Saya Memang Betul-Betul Sedih..”- Empat Ahli Keluarga Maut Serentak Dalam Kemalangan
REPAIR VAN JENAZAH TERSADAI 6 BULAN
Gambar hiasan: Motoqar

VAN JENAZAH TERBAKAR SEMASA PULANG DARI HANTAR JENAZAH KE TANAH PERKUBURAN [TAHUN 2015]
Enam bulan tersadai di sebuah masjid di Petaling Jaya, semua pomen tak nak repair. Last sekali saya yang terpaksa repair walaupun dah menolak kerana alasan kos repair melebihi RM10k.

Pendekkan cerita van di tarik ke workshop.
Ketika itu sampai di workshop saya tepat waktu Maghrib. Tanpa angin dan mendung, hujan tiba-tiba turun dengan lebat seketika waktu.
BERMULALAH EPISOD YANG SUNGGUH TAK DAPAT DILUPAKAN!
Pengalaman ni memang lama. Hanya saya dan seorang je pembantu yang sanggup membaikinya. Staf yang lain semua tak nak tolong.
Apa yang peliknya, saya hanya boleh baiki van jenazah ni selepas waktu kerja. Iaitu dari jam 8.00 malam hingga sebelum 12 tengah malam. Staf yang lain cepat-cepat balik bila diorang tahu saya nak repair van jenazah tersebut.
Kerja baiki ni mengambil masa lebih kurang 3 bulan. Ramai yang jumpa wanita dalam van jenazah tersebut.
INI KISAH BENAR YANG BERLAKU PADA DIRI SAYA SENDIRI…
Bayangkanlah waktu mula nak baiki, bekas tanah kubur, kain pelapik keranda dan bau mayat masih kuat dalam van tersebut. Memang menyeramkan!
Van jenazah tak dapat masuk ke dalam bengkel kerana semua staf tak setuju. Jadi saya hanya baiki di luar workshop sahaja dan hanya berbekalkan lampu ayam.
Kawasan sekeliling memang gelap. Hanya ada lampu jalan dan lampu ayam je pada waktu itu.
MULUT JANGAN CELUPAR, KAN DAH KENA

Ini pengalaman saya. Ada yang mulut celupar semasa van jenazah tersebut berada di bengkel saya. Setahu saya ada yang akan mengekori dia semasa balik ke rumah.
Ada seorang rakan saya buat lawak ketika van jenazah sampai ke bengkel saya. Dia kata sambil berlawak, “keranda tak ikut sekali ke?”
Dan apa yang berlaku semasa dia pulang ke rumah, ada makhluk yang mengekori sampai dalam rumahnya. Esoknya dia ceritakan kepada saya perkara yang berlaku pada diri dia.
PATUTLAH KAWAN TAK DATANG SINGGAH BENGKEL RUPANYA…
Saya cuma nak kongsi pengalaman membaiki van jenazah. Hari ni ramai pula member yang berdekatan bengkel saya berkongsi cerita van jenazah tersebut.
Saya pulak yang jadi seram. Rupanya mereka ni dah pernah nampak benda yang tak kena semasa mereka lalu dekat van jenazah ni pada waktu malam.
Patutlah tak ada yang nak singgah masa saya repair van jenazah ni. Ada yang nampak wanita dalam van semasa mereka lalu depan bengkel saya pada waktu malam.
Lampu van jenazah tiba-tiba menyala sendiri padahal wiringnya habis terbakar. Sekumpulan anjing akan berkerumun dekat van jenazah ni dan ada yang menyalak.
Adoi…
Saya ada perasan juga, sepanjang saya repair di waktu malam, tak ada sorang member bengkel pun yang singgah nak lepak dengan saya.
Rupanya diorang ada nampak wanita dalam van jenazah ni. Kalau saya tahu, dah lama saya cabut lari.
 Bau kapur barus dan mayat tu memang la ada. Tapi tak terfikir pula ada penunggu sedang memerhati saya dan pembantu saya semasa buat kerja.
Sampai brother yang nak buat inspection van jenazah dekat Puspakom tu pun jumpa ada wanita dalam van jenazah ni. Bukan setakat itu je. Van jenazah tu buat perangai masa nak ke Puspakom.
PELBAGAI DUGAAN DIHADAPI SEPANJANG MEMBAIKI VAN JENAZAH TERSEBUT
Gambar sekadar hiasan.
Betul-betul dugaan dari mula saya repair sampai nak serah kunci kepada pihak masjid. Banyak lagi perkara yang saya alami sepanjang membaiki van jenazah tersebut.
Yang masih saya ingat, radio hidup sendiri. Kuat pulak tu, mahu tak terperanjat dibuatnya dah la malam sunyi. Lampu siren atas bumbung sesuka hati dia je nak menyala.
Bahagian belakang van memang bahagian yang paling seram nak dibersihkan. Nasib baik keranda pihak masjid dah keluarkan. Itu pun saya pesan sebelum hantar ke bengkel saya.
Meremang bulu roma masa nak bersihkan bahagian belakang van jenazah ni. Mahu taknya, kain batik tutup jenazah, tanah kubur, serpihan kain kapan, dibiarkan berselerak dekat belakang.
Confirm dah digunakan untuk urusan jenazah yang meninggal. Yang akhirnya saya sendiri rebah lepas van jenazah tersebut berjaya disiapkan dan dipulangkan ke pihak masjid.
Mungkin badi orang yang meninggal melekat dekat badan saya. Semangat saya ketika itu dah hilang. Alhamdulillah seorang pak cik telah mengubati saya. Tapi pak cik tu meninggal dunia tak lama selepas mengubati saya.
TAPI KENAPA STAF YANG MEMBANTUNYA TAK RASA TAKUT?
Kenapa staf yang bantu saya tu relax je macam takda apa-apa perasaan takut?
Barulah saya tahu sepanjang dia bantu saya membaiki van jenazah tersebut, rupanya dia layan ice. Patutla dia relax je. Dah berhenti kerja pun dia.
Persoalan yang masih bermain di fikiran saya sampai sekarang, siapa wanita yang diorang katakan tu?
Mungkin jelmaan wanita yang diorang jumpa dalam van jenazah tu tak aman. Rohnya mungkin ada masalah semasa di dunia.
Wallahualam. Kita sedekahkan Al-Fatihah pada roh beliau. Semoga roh wanita itu dirahmati Allah SWT. Jila tak silap saya tak kurang 4 orang yang nampak jasad wanita itu dalam van jenazah tu.
Ok. Hanya nak berkongsi pengalaman je.
Pesanan. Jangan selalu tengok cermin belakang semasa memandu di waktu malam yang gelap.
Sumber: Facebook Mohmd Zaidi


Sakit Perut Sampai Merangkak, Muntah. Rupanya Tiub Pecah Akibat Kandungan Luar Rahim

Tahukah ibu, kehamilan luar rahim atau kehamilan ektopik (ectopic pregnancy) adalah proses yang melibatkan pembentukan janin di luar kawasan rahim.
Ia sangat berisiko dan boleh membahayakan nyawa jika lewat dikesan.

Kebanyakan kes kehamilan ektopik berlaku dalam tiub fallopian. Ia juga boleh berlaku di rongga abdomen, ovari, cornu rahim dan serviks.

Dalam perkongsian kali ini, kami kongsikan pengalaman Puan Nurhayati Yaacob yang pernah mengalami saat-saat cemas akibat kehamilan ektopik hingga pecah tiub fallopian.

Pengalaman Kehamilan Luar Rahim
Saya terdetik nak kongsikan pengalaman saya sebagai peringatan dan pengajaran kepada bakal ibu yang baru disahkan mengandung.
Kalau dah tahu mengandung cepat-cepatlah pergi check dan buka buku pink di klinik. Doktor kata kes begini kalau lambat akan mengancam nyawa.
Mula Rasa Sakit Perut, Ingatkan Angin Biasa
Semuanya berlaku pada 4 Julai 2019 baru-baru ni.
Kronologi kejadiannya begini…

4.30 am

Mula-mula perut rasa macam ada angin bahagian kiri. Saya ingatkan sakit biasa je.
Lepas tu saya cuba bangun tapi tak boleh. Tiba-tiba memulas sakit sangat-sangat sampai saya menangis.
Saya turun katil sambil merangkak sebab sakit. Saya paksa diri bangun nak ke hospital. Rasa sakitnya memang kuat.
Bagi saya sakitnya lebih sakit daripada bersalin. Saya paksa diri bangun sampai muntah.

5.30 am

Sampai je hospital terus ke emergency. Nurse check dan dia bagi ubat tahan sakit je.
Sampailah saya cakap yang saya pregnant.
Macam-macam yang diorang check dan akhirnya terus tolak saya masuk ke red zone.
Saya rasa tak sedap hati dan dah agak macam ada yang tak kena.
Doktor pertama check memang urine saya positif. Tapi doktor pertama kata rahin saya kosong. Doktor kata kes saya on hold dulu.

6.30 am

Sampai lagi doktor lain kali ni, 3 orang lagi doktor check saya. Diorang pun still tak nampak kandungan dalam rahim.
Bila datang doktor yang kelima check baru nampak yang kandungan saya ada dalam tiub di luar rahim.
Dan apa yang buat saya sakit perut sangat-sangat akhirnya terjawab. Doktor kata tiub dah pecah dan dah ada pendarahan dalam perut.

7.00 am

Doktor panggil suami masuk ke bilik rawatan. Dia cakap kandungan saya tak dapat diselamatkan.
Diorang akan tebuk 3 tempat dekat perut atau operate untuk potong tiub yang ada janin tu dan cuci pendarahan dalam perut saya.
Doktor cakap saya bernasib baik sedar awal. Kalau lambat, risiko saya 50/50 je.

10.00 am

Doktor tolak masuk ke dalam bilik bedah.
Saya yang tak pernah ada pengalaman sebelum ni memang rasa takut sangat.
Domtor cakap dia akan bagi bius penuh dan saya tak akan sedar langsung. Doktor suruh mengucap banyak-banyak.

3.30 pm

Pukul 3.30 petang doktor kejutkan dan beritahu saya operation dah selesai.
Alhamdulillah… Syukur.
Redha Walaupun 5 Tahun Menunggu
Apapun, doktor pesan seeloknya kalau dah tahu mengandung tu seawal 3 minggu kena check untuk elakkan kejadian begini.
5 tahun penantian awak anak syurga. Ibu sayang Nur Hanis Humairah, tapi Tuhan lebih sayangkan awak. Ibu redha walaupun perit.
Mungkin ada hikmah Tuhan dan tentukan. Mohon ibu-ibu doakan saya kuat melalui dugaan ini dan mudah-mudahan ada lagi rezeki lain untuk saya nanti.
*Perkongsian asal oleh Puan Nurhayati Yaacob ini dikongsikan menerusi posting beliau di Facebook. Ia telah disunting dan diterbitkan semula dengan kebenaran.
Foto Kredit: wikihow.com
Punca & Tanda Kehamilan Luar Rahim
Begitulah kisah pengalaman Puan Nurhayati.
Mungkin ramai tertanya-tanya apa sebenarnya yang menjadi punca kehamilan ektopik atau kehamilan luar rahim ini.
Menurut portal MyHealth, punca kehamilan luar rahim tidak diketahui.
Namun anda mungkin lebih berisiko sekiranya tergolong dengan ciri ini:

Pernah mengalami kehamilan ektopik
Penyakit Radang Pelvis (PID) atau Salpingitis (Radang tiub fallopian)
Mengalami kesukaran mengandung (subfertility)
Pernah menjalani pembedahan abdomen atau pelvis
Pernah menjalani pensterilan tiub atau tiub fallopian diikat
Endometriosis
Menggunakan Peranti Kontraseptif Intrauterine (IUCD)
Menjalani rawatan kesuburan

Foto Kredit: onfertility.com
Tanda Kehamilan Luar Rahim Biasanya Berlaku Pada Minggu 5-8 Kehamilan
Kebanyakan kehamilan ektopik menunjukkan tanda atau gejalanya pada minggu kelima hingga kelapan kehamilan. Oleh itu, penting bagi ibu mendaftarkan kehamilan seawal mungkin bagi menjalani rutin pemeriksaan yang menyeluruh.
Berikut adalah antara tanda awal kehamilan luar rahim yang perlu diberi perhatian

Sakit bahagian bawah perut, pada salah satu bahagian (sama ada kiri atau kanan)
Pendarahan faraj yang tidak normal dan darah berwarna lebih gelap
Sakit hujung bahu (yang disebabkan oleh pendarahan intra-abdomen)
Kadang-kala cirit-birit atau sakit ketika membuang air besar

Jika kehamilan luar rahim gagal dikesan pada peringkat awal kehamilan, tiub fallopian boleh pecah lalu menyebabkan pendarahan berlebihan.
Pada peringkat ini, ibu hamil mungkin mempunyai gejala berikut:

Sakit perut yang teruk secara tiba-tiba
Pening, pengsan, berpeluh dan letih-lesu
Pengsan akibat pendarahan yang berlebihan
Perut membengkak
Pucat

Jika berlaku tanda dan gejala di atas, jangan teragak-agak untuk segera ke hospital berdekatan untuk mendapatkan rawatan ya.
Semoga perkongsian ini dapat memberi lebih info berkenaan kehamilan luar rahim atau kehamilan ektopik.
Yang penting, ibu-ibu jangan lengah buat pemeriksaan dan daftarkan kehamilan di klinik kesihatan terdekat ok!